**บริษัท สามารถ เอวิเอชั่น โซลูชั่นส์ จำกัด (มหาชน) และบริษัทย่อย**

**หมายเหตุประกอบงบการเงิน**

**สำหรับปีสิ้นสุดวันที่ 31 ธันวาคม 2567**

**1. ข้อมูลทั่วไป**

บริษัท สามารถ เอวิเอชั่น โซลูชั่นส์ จำกัด (มหาชน) (“บริษัทฯ”) เป็นบริษัทมหาชนซึ่งจัดตั้งและมีภูมิลำเนา ในประเทศไทย โดยมีบริษัท สามารถ ยู-ทรานส์ จำกัด ซึ่งเป็นบริษัทที่จดทะเบียนจัดตั้งในประเทศไทยเป็นบริษัทใหญ่ และมีบริษัท สามารถคอร์ปอเรชั่น จำกัด (มหาชน) เป็นบริษัทใหญ่ของกลุ่มบริษัท ธุรกิจหลักของบริษัทฯคือ การถือหุ้นเพื่อลงทุนในบริษัทอื่น ซึ่งกิจกรรมหลักคือ การให้บริการควบคุมการจราจรทางอากาศในประเทศกัมพูชา โดยมีที่อยู่ตามที่จดทะเบียนของบริษัทฯอยู่ที่ 99/11 อาคารซอฟต์แวร์ปาร์ค ชั้น 25 หมู่ที่ 4 ถนนแจ้งวัฒนะ ตำบลคลองเกลือ อำเภอปากเกร็ด จังหวัดนนทบุรี

**2. เกณฑ์ในการจัดทำงบการเงิน**

2.1 งบการเงินนี้จัดทำขึ้นตามมาตรฐานการรายงานทางการเงินที่กำหนดในพระราชบัญญัติวิชาชีพบัญชี พ.ศ. 2547 โดยแสดงรายการในงบการเงินตามข้อกำหนดในประกาศกรมพัฒนาธุรกิจการค้า ออกตามความในพระราชบัญญัติการบัญชี พ.ศ. 2543

งบการเงินนี้แสดงหน่วยเงินตราเป็นสกุลเงินบาทเพื่อให้เป็นไปตามกฎระเบียบของหน่วยงานในประเทศไทย ซึ่งแตกต่างจากสกุลเงินที่ใช้ในการดำเนินงานของบริษัทฯ คือ สกุลเงินเหรียญสหรัฐอเมริกา ทั้งนี้ สินทรัพย์และหนี้สินแปลงค่าเป็นเงินบาทโดยใช้อัตราแลกเปลี่ยน ณ วันสิ้นรอบระยะเวลารายงาน ส่วนรายได้และค่าใช้จ่ายแปลงค่าเป็นเงินบาทโดยใช้อัตราแลกเปลี่ยนถัวเฉลี่ยระหว่างงวด ผลต่างซึ่งเกิดขึ้นจากการแปลงค่างบการเงินดังกล่าวได้แสดงไว้เป็นรายการ “ผลต่างของอัตราแลกเปลี่ยนจากการแปลงค่างบการเงินจาก สกุลเงินที่ใช้ในการดำเนินงานเป็นสกุลเงินที่ใช้ในการนำเสนองบการเงิน” ในกำไรขาดทุนเบ็ดเสร็จอื่น ซึ่งเป็นองค์ประกอบอื่นของส่วนของผู้ถือหุ้น

งบการเงินฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย งบการเงินฉบับภาษาอังกฤษแปลจากงบการเงินฉบับภาษาไทยนี้

งบการเงินนี้ได้จัดทำขึ้นโดยใช้เกณฑ์ราคาทุนเดิมเว้นแต่จะได้เปิดเผยเป็นอย่างอื่นในนโยบายการบัญชี

2.2 เกณฑ์ในการจัดทำงบการเงินรวม

ก) งบการเงินรวมนี้ได้จัดทำขึ้นโดยรวมงบการเงินของบริษัท สามารถ เอวิเอชั่น โซลูชั่นส์ จำกัด (มหาชน) (ซึ่งต่อไปนี้เรียกว่า “บริษัทฯ”) และบริษัทย่อย (ซึ่งต่อไปนี้เรียกว่า “บริษัทย่อย”) (รวมเรียกว่า “กลุ่มบริษัท”) ดังต่อไปนี้

| ชื่อบริษัท | ลักษณะธุรกิจ | จัดตั้งขึ้นในประเทศ | อัตราร้อยละของการถือหุ้น | |
| --- | --- | --- | --- | --- |
|  |  |  | 2567 | 2566 |
|  |  |  | ร้อยละ | ร้อยละ |
| บริษัท แคมโบเดีย แอร์ ทราฟฟิค เซอร์วิส จำกัด | จัดตั้งระบบและให้บริการควบคุมการจราจรทางอากาศในประเทศกัมพูชา | กัมพูชา | 100 | 100 |
| บริษัท ลาว สามารถ เอวิเอชั่น จำกัด ผู้เดียว | ให้บริการเขียนโปรแกรมการเรียกเก็บและชำระเงินออกแบบเว็บไซต์ บำรุงรักษาฮาร์ตแวร์ซอฟต์แวร์ เทคโนโลยีสารสนเทศ ซึ่งเกี่ยวข้องกับระบบสารสนเทศและนำเสนอโซลูชั่นและบริการการเดินอากาศ | ลาว | 100 | - |

ข) บริษัทฯจะถือว่ามีการควบคุมกิจการที่เข้าไปลงทุนหรือบริษัทย่อยได้ หากบริษัทฯมีสิทธิได้รับหรือ มีส่วนได้เสียในผลตอบแทนของกิจการที่เข้าไปลงทุน และสามารถใช้อำนาจในการสั่งการกิจกรรมที่ส่งผลกระทบอย่างมีนัยสำคัญต่อจำนวนเงินผลตอบแทนนั้นได้

ค) บริษัทฯนำงบการเงินของบริษัทย่อยมารวมในการจัดทำงบการเงินรวมตั้งแต่วันที่บริษัทฯมีอำนาจ ในการควบคุมบริษัทย่อยจนถึงวันที่บริษัทฯสิ้นสุดการควบคุมบริษัทย่อยนั้น

ง) งบการเงินของบริษัทย่อยได้จัดทำขึ้นโดยใช้นโยบายการบัญชีที่สำคัญเช่นเดียวกันกับของบริษัทฯ

จ) งบการเงินของกลุ่มบริษัทจัดทำขึ้นโดยใช้สกุลเงินที่ใช้ในการดำเนินงานของแต่ละกิจการ คือ สกุลเงินเหรียญสหรัฐอเมริกา สินทรัพย์และหนี้สินแปลงค่าเป็นเงินบาทโดยใช้อัตราแลกเปลี่ยน ณ วันสิ้นรอบระยะเวลารายงาน ส่วนรายได้และค่าใช้จ่ายแปลงค่าเป็นเงินบาทโดยใช้อัตราแลกเปลี่ยนถัวเฉลี่ยระหว่างงวด ผลต่างซึ่งเกิดขึ้นจากการแปลงค่าดังกล่าวได้แสดงไว้เป็นรายการ “ผลต่างของอัตราแลกเปลี่ยนจากการแปลงค่างบการเงินจากสกุลเงินที่ใช้ในการดำเนินงานเป็น สกุลเงินที่ใช้ในการนำเสนองบการเงิน” ในกำไรขาดทุนเบ็ดเสร็จอื่นซึ่งเป็นองค์ประกอบอื่นของส่วนของผู้ถือหุ้น

ฉ) ยอดคงค้างระหว่างกลุ่มบริษัท รายการค้าระหว่างกันที่มีสาระสำคัญได้ถูกตัดออกจากงบการเงินรวมนี้แล้ว

2.3 บริษัทฯจัดทำงบการเงินเฉพาะกิจการ โดยแสดงเงินลงทุนในบริษัทย่อยตามวิธีราคาทุน

**3. มาตรฐานการรายงานทางการเงินใหม่**

**3.1 มาตรฐานการรายงานทางการเงินที่เริ่มมีผลบังคับใช้ในปีปัจจุบัน**

ในระหว่างปี กลุ่มบริษัทได้นำมาตรฐานการรายงานทางการเงินฉบับปรับปรุงหลายฉบับ ซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2567 มาถือปฏิบัติ มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการอธิบายให้ชัดเจนเกี่ยวกับวิธีปฏิบัติทางการบัญชีและการให้แนวปฏิบัติทางการบัญชีกับผู้ใช้มาตรฐาน

การนำมาตรฐานการรายงานทางการเงินดังกล่าวมาถือปฏิบัตินี้ไม่มีผลกระทบอย่างเป็นสาระสำคัญต่อ งบการเงินของกลุ่มบริษัท

**3.2** **มาตรฐานการรายงานทางการเงินที่จะมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2568**

สภาวิชาชีพบัญชีได้ประกาศใช้มาตรฐานการรายงานทางการเงินฉบับปรับปรุงหลายฉบับ ซึ่งจะมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2568 มาตรฐานการรายงาน ทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงาน ทางการเงินระหว่างประเทศ โดยส่วนใหญ่เป็นการอธิบายให้ชัดเจนเกี่ยวกับวิธีปฏิบัติทางการบัญชีและ การให้แนวปฏิบัติทางการบัญชีกับผู้ใช้มาตรฐาน

ฝ่ายบริหารของกลุ่มบริษัทเชื่อว่าการปรับปรุงมาตรฐานนี้จะไม่มีผลกระทบอย่างเป็นสาระสำคัญต่อ งบการเงินของกลุ่มบริษัท

**4. นโยบายการบัญชี**

**4.1 การรับรู้รายได้และค่าใช้จ่าย**

**รายได้จากการบริการ**

รายได้จากการบริการรับรู้เมื่อกิจการให้บริการเสร็จสิ้น

**เงินปันผลรับ**

เงินปันผลรับถือเป็นรายได้เมื่อบริษัทฯมีสิทธิในการรับเงินปันผล

**รายได้ดอกเบี้ย**

รายได้ดอกเบี้ยรับรู้ตามเกณฑ์คงค้างด้วยวิธีดอกเบี้ยที่แท้จริง โดยจะนำมูลค่าตามบัญชีขั้นต้นของสินทรัพย์ทางการเงินมาคูณกับอัตราดอกเบี้ยที่แท้จริง ยกเว้นสินทรัพย์ทางการเงินที่เกิดการด้อยค่าด้านเครดิต ในภายหลัง ที่จะนำมูลค่าตามบัญชีสุทธิของสินทรัพย์ทางการเงิน (สุทธิจากค่าเผื่อผลขาดทุนด้านเครดิตที่คาดว่าจะเกิดขึ้น) มาคูณกับอัตราดอกเบี้ยที่แท้จริง

**ต้นทุนทางการเงิน**

ค่าใช้จ่ายดอกเบี้ยจากหนี้สินทางการเงินที่วัดมูลค่าด้วยราคาทุนตัดจำหน่ายคำนวณโดยใช้วิธีดอกเบี้ยที่แท้จริงและรับรู้ตามเกณฑ์คงค้าง

**4.2 เงินสดและรายการเทียบเท่าเงินสด**

เงินสดและรายการเทียบเท่าเงินสด หมายถึง เงินสดและเงินฝากธนาคาร และเงินลงทุนระยะสั้นที่มี สภาพคล่องสูง ซึ่งถึงกำหนดจ่ายคืนภายในระยะเวลาไม่เกิน 3 เดือนนับจากวันที่ได้มาและไม่มีข้อจำกัด ในการเบิกใช้

**4.3 เงินลงทุนในบริษัทย่อย**

เงินลงทุนในบริษัทย่อย ที่แสดงอยู่ในงบการเงินเฉพาะกิจการแสดงมูลค่าตามวิธีราคาทุน

**4.4 อุปกรณ์และค่าเสื่อมราคา**

อุปกรณ์แสดงมูลค่าตามราคาทุนหักค่าเสื่อมราคาสะสมและค่าเผื่อการด้อยค่าของสินทรัพย์ (ถ้ามี)

ค่าเสื่อมราคาของอุปกรณ์คำนวณจากราคาทุนโดยวิธีเส้นตรงตามอายุการให้ประโยชน์โดยประมาณดังนี้

|  |  |  |
| --- | --- | --- |
| เครื่องตกแต่งและเครื่องใช้สำนักงาน | - | 5 - 10 ปี |
| ยานพาหนะ | - | 5 ปี |

ค่าเสื่อมราคารวมอยู่ในการคำนวณผลการดำเนินงาน

ไม่มีการคิดค่าเสื่อมราคาสำหรับสินทรัพย์ระหว่างติดตั้ง

กลุ่มบริษัทตัดรายการอุปกรณ์ออกจากบัญชี เมื่อจำหน่ายสินทรัพย์หรือคาดว่าจะไม่ได้รับประโยชน์ เชิงเศรษฐกิจในอนาคตจากการใช้หรือการจำหน่ายสินทรัพย์ รายการผลกำไรหรือขาดทุนจากการจำหน่ายสินทรัพย์จะรับรู้ในส่วนของกำไรหรือขาดทุนเมื่อกลุ่มบริษัทตัดรายการสินทรัพย์นั้นออกจากบัญชี

**4.5 สินทรัพย์ไม่มีตัวตน**

บริษัทย่อยบันทึกต้นทุนเริ่มแรกของสินทรัพย์ไม่มีตัวตนตามราคาทุน ภายหลังการรับรู้รายการเริ่มแรกสินทรัพย์ไม่มีตัวตนแสดงมูลค่าตามราคาทุนหักค่าตัดจำหน่ายสะสมและค่าเผื่อการด้อยค่าสะสม (ถ้ามี) ของสินทรัพย์นั้น

***สัมปทานบริการ***

บริษัทย่อยวัดมูลค่าเริ่มแรกของสัมปทานบริการตามต้นทุนเพื่อให้ได้มาซึ่งข้อตกลงสัมปทานบริการและ ตัดจำหน่ายตามอายุการให้ประโยชน์ 39 ปี สำหรับสินทรัพย์ที่บริษัทย่อยลงทุนในระบบและอุปกรณ์โดยบริษัทย่อยเอง เพื่อเป็นการเพิ่มประสิทธิภาพของการให้บริการจราจรทางอากาศโดยไม่ได้อยู่ในเงื่อนไขของสัญญาสัมปทานบริการ สินทรัพย์ดังกล่าวถือเป็นสินทรัพย์ไม่มีตัวตนอื่น บริษัทย่อยตัดจำหน่ายสินทรัพย์ ไม่มีตัวตนอื่นที่มีอายุการให้ประโยชน์จำกัดโดยวิธีเส้นตรงตามอายุการให้ประโยชน์เชิงเศรษฐกิจ 5 ถึง 25 ปี

***โปรแกรมคอมพิวเตอร์***

บริษัทย่อยตัดจำหน่ายโปรแกรมคอมพิวเตอร์ที่มีอายุการให้ประโยชน์จำกัดโดยวิธีเส้นตรงตามอายุการให้ประโยชน์เชิงเศรษฐกิจ 5 ปี

ไม่มีการคิดค่าตัดจำหน่ายสำหรับสินทรัพย์ระหว่างติดตั้ง

**4.6 ข้อตกลงสัมปทานบริการ**

บริษัทย่อยพิจารณาเงื่อนไขของข้อตกลงสัมปทานบริการกับผู้ให้สัมปทานซึ่งเป็นภาครัฐที่เกี่ยวกับโครงสร้างพื้นฐานเพื่อให้บริการสาธารณะ ซึ่งผู้ให้สัมปทานสามารถควบคุมการใช้สินทรัพย์โครงสร้างพื้นฐาน และรวมถึงควบคุมส่วนได้เสียคงเหลือที่สำคัญของโครงสร้างพื้นฐานเมื่อสิ้นสุดสัญญา

บริษัทย่อยรับรู้และวัดมูลค่าสิ่งตอบแทนตามข้อตกลงที่เข้าเงื่อนไขดังกล่าว โดยจะรับรู้สินทรัพย์ไม่มีตัวตนในกรณีที่ได้รับสิทธิในการเรียกเก็บค่าบริการจากผู้ใช้บริการสาธารณะ และจะรับรู้สินทรัพย์ทางการเงิน ในกรณีที่ผู้ประกอบการมีสิทธิอันปราศจากเงื่อนไขตามสัญญาที่จะได้รับเงินสดหรือสินทรัพย์ทางการเงินอื่นจากผู้ให้สัมปทาน

บริษัทย่อยรับรู้สิ่งตอบแทนตามข้อตกลงสัมปทาน โครงการจัดตั้งระบบและให้บริการควบคุมการจราจรทางอากาศในประเทศกัมพูชาเป็นสินทรัพย์ไม่มีตัวตนเนื่องจากบริษัทย่อยได้รับสิทธิในการเรียกเก็บค่าบริการจากผู้ใช้บริการสาธารณะ และตัดจำหน่ายสินทรัพย์ไม่มีตัวตนดังกล่าวเป็นค่าใช้จ่ายในส่วนของกำไรหรือขาดทุนตามวิธีเส้นตรงตามอายุของสัมปทานและอายุการให้ประโยชน์เชิงเศรษฐกิจของสินทรัพย์นั้น

**4.7 สัญญาเช่า**

ณ วันเริ่มต้นของสัญญาเช่า กลุ่มบริษัทจะประเมินว่าสัญญาเป็นสัญญาเช่าหรือประกอบด้วยสัญญาเช่าหรือไม่ โดยสัญญาจะเป็นสัญญาเช่าหรือประกอบด้วยสัญญาเช่า ก็ต่อเมื่อสัญญานั้นมีการให้สิทธิในการควบคุมการใช้สินทรัพย์ที่ระบุได้สำหรับช่วงเวลาหนึ่งเพื่อเป็นการแลกเปลี่ยนกับสิ่งตอบแทน

**กลุ่มบริษัทในฐานะผู้เช่า**

กลุ่มบริษัทใช้วิธีการบัญชีเดียวสำหรับการรับรู้รายการและการวัดมูลค่าสัญญาเช่าทุกสัญญา เว้นแต่สัญญาเช่าระยะสั้นและสัญญาเช่าที่สินทรัพย์อ้างอิงมีมูลค่าต่ำ ณ วันที่สัญญาเช่าเริ่มมีผล (วันที่สินทรัพย์อ้างอิง พร้อมใช้งาน) กลุ่มบริษัทบันทึกสินทรัพย์สิทธิการใช้ซึ่งแสดงสิทธิในการใช้สินทรัพย์อ้างอิงและหนี้สินตามสัญญาเช่าตามการจ่ายชำระตามสัญญาเช่า

***สินทรัพย์สิทธิการใช้***

สินทรัพย์สิทธิการใช้วัดมูลค่าด้วยราคาทุนหักค่าเสื่อมราคาสะสม ผลขาดทุนจากการด้อยค่าสะสม และปรับปรุงด้วยการวัดมูลค่าของหนี้สินตามสัญญาเช่าใหม่ ราคาทุนของสินทรัพย์สิทธิการใช้ประกอบด้วยจำนวนเงินของหนี้สินตามสัญญาเช่าจากการรับรู้เริ่มแรก ต้นทุนทางตรงเริ่มแรกที่เกิดขึ้น จำนวนเงินที่จ่ายชำระตามสัญญาเช่า ณ วันที่สัญญาเช่าเริ่มมีผลหรือก่อนวันที่สัญญาเช่าเริ่มมีผล ประมาณการต้นทุนในการรื้อถอนและการขนย้ายสินทรัพย์อ้างอิง หรือการบูรณะสินทรัพย์อ้างอิงหรือสถานที่ตั้งของสินทรัพย์อ้างอิงและหักด้วยสิ่งจูงใจตามสัญญาเช่าที่ได้รับ

ค่าเสื่อมราคาของสินทรัพย์สิทธิการใช้คำนวณจากราคาทุนโดยวิธีเส้นตรงตามอายุสัญญาเช่าหรืออายุ การให้ประโยชน์โดยประมาณของสินทรัพย์สิทธิการใช้แล้วแต่ระยะเวลาใดจะสั้นกว่า ดังนี้

พื้นที่อาคารสำนักงาน 10 ปี

หากความเป็นเจ้าของในสินทรัพย์อ้างอิงได้โอนให้กับกลุ่มบริษัทเมื่อสิ้นสุดอายุสัญญาเช่าหรือราคาทุนของสินทรัพย์ดังกล่าวได้รวมถึงการใช้สิทธิเลือกซื้อ ค่าเสื่อมราคาจะคำนวณจากอายุการให้ประโยชน์โดยประมาณของสินทรัพย์

***หนี้สินตามสัญญาเช่า***

หนี้สินตามสัญญาเช่าวัดมูลค่าด้วยมูลค่าปัจจุบันของจำนวนเงินที่ต้องจ่ายตามสัญญาเช่าตลอดอายุสัญญาเช่า จำนวนเงินที่ต้องจ่ายตามสัญญาเช่าประกอบด้วยค่าเช่าคงที่หักด้วยสิ่งจูงใจตามสัญญาเช่า ค่าเช่าผันแปรที่ขึ้นอยู่กับดัชนีหรืออัตรา จำนวนเงินที่คาดว่าจะจ่ายภายใต้การรับประกันมูลค่าคงเหลือ รวมถึงราคาใช้สิทธิของสิทธิเลือกซื้อซึ่งมีความแน่นอนอย่างสมเหตุสมผลที่กลุ่มบริษัทจะใช้สิทธินั้น และการจ่ายค่าปรับเพื่อการยกเลิกสัญญาเช่า หากข้อกำหนดของสัญญาเช่าแสดงให้เห็นว่ากลุ่มบริษัทจะใช้สิทธิในการยกเลิกสัญญาเช่า กลุ่มบริษัทบันทึกค่าเช่าผันแปรที่ไม่ขึ้นอยู่กับดัชนีหรืออัตราเป็นค่าใช้จ่ายในงวดที่เหตุการณ์หรือเงื่อนไขซึ่งเกี่ยวข้องกับการจ่ายชำระนั้นได้เกิดขึ้น

กลุ่มบริษัทคิดลดมูลค่าปัจจุบันของจำนวนเงินที่ต้องจ่ายตามสัญญาเช่าด้วยอัตราดอกเบี้ยตามนัยของสัญญาเช่าหรืออัตราดอกเบี้ยการกู้ยืมส่วนเพิ่มของกลุ่มบริษัท หลังจากวันที่สัญญาเช่าเริ่มมีผล มูลค่าตามบัญชีของหนี้สินตามสัญญาเช่าจะเพิ่มขึ้นจากดอกเบี้ยของหนี้สินตามสัญญาเช่าและลดลงจากการจ่ายชำระหนี้สินตามสัญญาเช่า นอกจากนี้ มูลค่าตามบัญชีของหนี้สินตามสัญญาเช่าจะถูกวัดมูลค่าใหม่เมื่อมี การเปลี่ยนแปลงอายุสัญญาเช่า การเปลี่ยนแปลงการจ่ายชำระตามสัญญาเช่า หรือการเปลี่ยนแปลงใน การประเมินสิทธิเลือกซื้อสินทรัพย์อ้างอิง

***สัญญาเช่าระยะสั้นและสัญญาเช่าซึ่งสินทรัพย์อ้างอิงมีมูลค่าต่ำ***

สัญญาเช่าที่มีอายุสัญญาเช่า 12 เดือนหรือน้อยกว่านับตั้งแต่วันที่สัญญาเช่าเริ่มมีผล หรือสัญญาเช่า ซึ่งสินทรัพย์อ้างอิงมีมูลค่าต่ำ จะบันทึกเป็นค่าใช้จ่ายตามวิธีเส้นตรงตลอดอายุสัญญาเช่า

**4.8 รายการธุรกิจกับบุคคลหรือกิจการที่เกี่ยวข้องกัน**

บุคคลหรือกิจการที่เกี่ยวข้องกันกับบริษัทฯ หมายถึง บุคคลหรือกิจการที่มีอำนาจควบคุมบริษัทฯ หรือถูกบริษัทฯควบคุมไม่ว่าจะเป็นโดยทางตรงหรือทางอ้อม หรืออยู่ภายใต้การควบคุมเดียวกันกับบริษัทฯ

นอกจากนี้บุคคลหรือกิจการที่เกี่ยวข้องกันยังหมายรวมถึงบริษัทร่วม และบุคคลหรือกิจการที่มีสิทธิ ออกเสียงโดยทางตรงหรือทางอ้อมซึ่งทำให้มีอิทธิพลอย่างมีนัยสำคัญต่อบริษัทฯ ผู้บริหารสำคัญ กรรมการหรือพนักงานของบริษัทฯที่มีอำนาจในการวางแผนและควบคุมการดำเนินงานของบริษัทฯ

**4.9** **เงินตราต่างประเทศ**

บริษัทฯแสดงงบการเงินรวมและงบการเงินเฉพาะกิจการเป็นสกุลเงินบาทซึ่งเป็นสกุลเงินที่ใช้นำเสนอ งบการเงินของกลุ่มบริษัท ซึ่งแตกต่างจากสกุลเงินเหรียญสหรัฐอเมริกาที่เป็นสกุลเงินที่ใช้ใน การดำเนินงาน กิจการในกลุ่มบริษัทจะกำหนดสกุลเงินที่ใช้ในการดำเนินงานของแต่ละกิจการ รายการต่าง ๆ ของแต่ละกิจการที่รวมอยู่ในงบการเงินรวมวัดมูลค่าด้วยสกุลเงินที่ใช้ในการดำเนินงานของแต่ละกิจการนั้น

รายการบัญชีที่เป็นเงินตราต่างประเทศจะบันทึกรายการเริ่มแรกเป็นสกุลเงินที่ใช้ในการดำเนินงานของ แต่ละกิจการในกลุ่มบริษัท รายการที่เป็นเงินตราต่างประเทศที่เกิดขึ้นระหว่างงวดแปลงค่าเป็นสกุลเงินที่ใช้ในการดำเนินงานโดยใช้อัตราแลกเปลี่ยน ณ วันที่เกิดรายการ

สินทรัพย์และหนี้สินที่เป็นตัวเงินซึ่งเป็นเงินตราต่างประเทศจะถูกแปลงค่าด้วยอัตราแลกเปลี่ยนทันทีของสกุลเงินที่ใช้ในการดำเนินงาน ณ วันสิ้นรอบระยะเวลารายงาน กำไรหรือขาดทุนจากการแปลงค่าบันทึกในงบกำไรขาดทุน

รายการที่ไม่เป็นตัวเงินที่อยู่ในรูปเงินตราต่างประเทศซึ่งเคยบันทึกไว้ด้วยราคาทุนเดิมจะถูกแปลงค่าโดยใช้อัตราแลกเปลี่ยน ณ วันที่เกิดรายการ รายการที่ไม่เป็นตัวเงินที่เป็นเงินตราต่างประเทศซึ่งบันทึกไว้ด้วยมูลค่ายุติธรรม (ถ้ามี) จะถูกแปลงค่าโดยใช้อัตราแลกเปลี่ยน ณ วันที่กำหนดมูลค่ายุติธรรมนั้น

**4.10 การด้อยค่าของสินทรัพย์ที่ไม่ใช่สินทรัพย์ทางการเงิน**

ทุกวันสิ้นรอบระยะเวลารายงาน กลุ่มบริษัทจะทำการประเมินการด้อยค่าของอุปกรณ์ สินทรัพย์สิทธิการใช้และสินทรัพย์ที่ไม่มีตัวตนอื่นของกลุ่มบริษัทหากมีข้อบ่งชี้ว่าสินทรัพย์ดังกล่าวอาจด้อยค่า กลุ่มบริษัทรับรู้ขาดทุนจากการด้อยค่าเมื่อมูลค่าที่คาดว่าจะได้รับคืนของสินทรัพย์มีมูลค่าต่ำกว่ามูลค่าตามบัญชีของสินทรัพย์นั้น ทั้งนี้มูลค่าที่คาดว่าจะได้รับคืนหมายถึงมูลค่ายุติธรรมหักต้นทุนในการขายของสินทรัพย์หรือมูลค่าจากการใช้สินทรัพย์แล้วแต่ราคาใดจะสูงกว่า

กลุ่มบริษัทจะรับรู้รายการขาดทุนจากการด้อยค่าในส่วนของกำไรหรือขาดทุน

**4.11 ผลประโยชน์ของพนักงาน**

***ผลประโยชน์ระยะสั้นของพนักงาน***

กลุ่มบริษัทรับรู้เงินเดือน ค่าจ้าง โบนัส และเงินสมทบกองทุนประกันสังคมเป็นค่าใช้จ่ายเมื่อเกิดรายการ

***ผลประโยชน์หลังออกจากงานของพนักงาน***

*โครงการสมทบเงิน*

บริษัทฯและพนักงานได้ร่วมกันจัดตั้งกองทุนสำรองเลี้ยงชีพ ซึ่งประกอบด้วยเงินที่พนักงานจ่ายสะสมและเงินที่บริษัทฯจ่ายสมทบให้เป็นรายเดือน สินทรัพย์ของกองทุนสำรองเลี้ยงชีพได้แยกออกจากสินทรัพย์ของบริษัทฯ เงินที่บริษัทฯจ่ายสมทบกองทุนสำรองเลี้ยงชีพบันทึกเป็นค่าใช้จ่ายในปีที่เกิดรายการ

*โครงการผลประโยชน์หลังออกจากงาน*

บริษัทฯมีภาระสำหรับเงินชดเชยที่ต้องจ่ายให้แก่พนักงานเมื่อออกจากงานตามกฎหมายแรงงาน ซึ่งบริษัทฯถือว่าเงินชดเชยดังกล่าวเป็นโครงการผลประโยชน์หลังออกจากงานสำหรับพนักงาน

บริษัทฯคำนวณหนี้สินตามโครงการผลประโยชน์หลังออกจากงานของพนักงาน โดยใช้วิธีคิดลดแต่ละหน่วยที่ประมาณการไว้ (Projected Unit Credit Method) โดยผู้เชี่ยวชาญอิสระได้ทำการประเมินภาระผูกพันดังกล่าวตามหลักคณิตศาสตร์ประกันภัย

ผลกำไรหรือขาดทุนจากการประมาณการตามหลักคณิตศาสตร์ประกันภัยสำหรับโครงการผลประโยชน์หลังออกจากงานของพนักงานจะรับรู้ทันทีในกำไรขาดทุนเบ็ดเสร็จอื่น

***ผลประโยชน์ระยะยาวอื่นของพนักงานตามกฎหมายแรงงานประเทศกัมพูชา***

ประมาณการหนี้สินนี้เป็นภาระผูกพันของบริษัทย่อยที่ต้องจ่ายให้แก่พนักงานที่ทำงานในประเทศกัมพูชาสำหรับพนักงานอาวุโสตลอดอายุงานที่ระบุไม่ได้ตามสัญญา

ผลกำไรหรือขาดทุนจากการประมาณการสำหรับโครงการผลประโยชน์ระยะยาวอื่นของพนักงานจะรับรู้ทันทีในกำไรหรือขาดทุน

***ประมาณการหนี้สินสำหรับวันหยุดพนักงาน***

กลุ่มบริษัทตั้งประมาณการหนี้สินสำหรับวันหยุดพนักงาน ซึ่งคำนวณตามนโยบายและสูตรการคำนวณของกลุ่มบริษัทโดยขึ้นอยู่กับเงินเดือนของพนักงาน อายุการทำงานและวันหยุดที่ไม่ได้ใช้

**4.12 ประมาณการหนี้สิน**

กลุ่มบริษัทจะบันทึกประมาณการหนี้สินไว้ในบัญชีเมื่อภาระผูกพันซึ่งเป็นผลมาจากเหตุการณ์ในอดีต ได้เกิดขึ้นแล้ว และมีความเป็นไปได้ค่อนข้างแน่ว่ากลุ่มบริษัทจะเสียทรัพยากรเชิงเศรษฐกิจไป เพื่อปลดเปลื้องภาระผูกพันนั้น และกลุ่มบริษัทสามารถประมาณมูลค่าภาระผูกพันนั้นได้อย่างน่าเชื่อถือ

***ประมาณการหนี้สินระยะยาวภายใต้สัมปทานบริการ***

บริษัทย่อยมีภาระผูกพันตามสัญญาสัมปทานบริการสำหรับการยกระดับของสัมปทานบริการเพื่อรักษาระดับของการบริการที่กำหนดไว้ในสัญญา ภาระผูกพันดังกล่าวจะถูกรับรู้ด้วยจำนวนประมาณการที่ดีที่สุดของรายจ่ายที่ต้องนำไปจ่ายชำระภาระผูกพันในปัจจุบัน ณ วันสิ้นงวดบัญชี

**4.13 ภาษีเงินได้**

ภาษีเงินได้ประกอบด้วยภาษีเงินได้ปัจจุบันและภาษีเงินได้รอการตัดบัญชี

**ภาษีเงินได้ปัจจุบัน**

กลุ่มบริษัทบันทึกภาษีเงินได้ปัจจุบันตามจำนวนที่คาดว่าจะจ่ายให้กับหน่วยงานจัดเก็บภาษีของรัฐ โดยคำนวณจากกำไรทางภาษีตามหลักเกณฑ์ที่กำหนดในกฎหมายภาษีอากร

**ภาษีเงินได้รอการตัดบัญชี**

กลุ่มบริษัทบันทึกภาษีเงินได้รอการตัดบัญชีของผลแตกต่างชั่วคราวระหว่างราคาตามบัญชีของสินทรัพย์และหนี้สิน ณ วันสิ้นรอบระยะเวลารายงานกับฐานภาษีของสินทรัพย์และหนี้สินที่เกี่ยวข้องนั้น โดยใช้อัตราภาษีที่มีผลบังคับใช้ ณ วันสิ้นรอบระยะเวลารายงาน

กลุ่มบริษัทรับรู้หนี้สินภาษีเงินได้รอการตัดบัญชีของผลแตกต่างชั่วคราวที่ต้องเสียภาษีทุกรายการ แต่รับรู้สินทรัพย์ภาษีเงินได้รอการตัดบัญชีสำหรับผลแตกต่างชั่วคราวที่ใช้หักภาษี รวมทั้งผลขาดทุนทางภาษีที่ ยังไม่ได้ใช้ในจำนวนเท่าที่มีความเป็นไปได้ค่อนข้างแน่ที่กลุ่มบริษัทจะมีกำไรทางภาษีในอนาคตเพียงพอที่จะใช้ประโยชน์จากผลแตกต่างชั่วคราวที่ใช้หักภาษีและผลขาดทุนทางภาษีที่ยังไม่ได้ใช้นั้น

กลุ่มบริษัทจะทบทวนมูลค่าตามบัญชีของสินทรัพย์ภาษีเงินได้รอการตัดบัญชีทุกสิ้นรอบระยะเวลารายงานและจะทำการปรับลดมูลค่าตามบัญชีดังกล่าว หากมีความเป็นไปได้ค่อนข้างแน่ว่ากลุ่มบริษัทจะไม่มี กำไรทางภาษีเพียงพอต่อการนำสินทรัพย์ภาษีเงินได้รอการตัดบัญชีทั้งหมดหรือบางส่วนมาใช้ประโยชน์

กลุ่มบริษัทจะบันทึกภาษีเงินได้รอการตัดบัญชีโดยตรงไปยังส่วนของผู้ถือหุ้นหากภาษีที่เกิดขึ้นเกี่ยวข้องกับรายการที่ได้บันทึกโดยตรงไปยังส่วนของผู้ถือหุ้น

**4.14 เครื่องมือทางการเงิน**

กลุ่มบริษัทรับรู้รายการเมื่อเริ่มแรกของสินทรัพย์ทางการเงินด้วยมูลค่ายุติธรรม และบวกด้วยต้นทุนการทำรายการเฉพาะในกรณีที่เป็นสินทรัพย์ทางการเงินที่ไม่ได้วัดมูลค่าด้วยมูลค่ายุติธรรมผ่านกำไรหรือขาดทุน อย่างไรก็ตาม สำหรับลูกหนี้การค้าที่ไม่มีองค์ประกอบเกี่ยวกับการจัดหาเงินที่มีนัยสำคัญ กลุ่มบริษัทจะรับรู้สินทรัพย์ทางการเงินดังกล่าวด้วยราคาของรายการ ตามที่กล่าวไว้ในนโยบายการบัญชีเรื่องการรับรู้รายได้

**การจัดประเภทรายการและการวัดมูลค่าของสินทรัพย์ทางการเงิน**

กลุ่มบริษัทจัดประเภทสินทรัพย์ทางการเงิน ณ วันที่รับรู้รายการเริ่มแรก เป็นสินทรัพย์ทางการเงินที่วัดมูลค่าในภายหลังด้วยราคาทุนตัดจำหน่าย สินทรัพย์ทางการเงินที่วัดมูลค่าในภายหลังด้วยมูลค่ายุติธรรมผ่านกำไรขาดทุนเบ็ดเสร็จอื่น และสินทรัพย์ทางการเงินที่วัดมูลค่าในภายหลังด้วยมูลค่ายุติธรรมผ่านกำไรหรือขาดทุน โดยพิจารณาจากแผนธุรกิจของกิจการในการจัดการสินทรัพย์ทางการเงิน และลักษณะของกระแสเงินสดตามสัญญาของสินทรัพย์ทางการเงิน

***สินทรัพย์ทางการเงินที่วัดมูลค่าด้วยราคาทุนตัดจำหน่าย***

กลุ่มบริษัทวัดมูลค่าสินทรัพย์ทางการเงินด้วยราคาทุนตัดจำหน่าย เมื่อกลุ่มบริษัทถือครองสินทรัพย์ทางการเงินนั้นเพื่อรับกระแสเงินสดตามสัญญา และเงื่อนไขตามสัญญาของสินทรัพย์ทางการเงินก่อให้เกิดกระแสเงินสดที่เป็นการรับชำระเพียงเงินต้นและดอกเบี้ยจากยอดคงเหลือของเงินต้นในวันที่ระบุไว้เท่านั้น

สินทรัพย์ทางการเงินดังกล่าววัดมูลค่าในภายหลังโดยใช้วิธีดอกเบี้ยที่แท้จริงและต้องมีการประเมิน การด้อยค่า ทั้งนี้ ผลกำไรและขาดทุนที่เกิดขึ้นจากการตัดรายการ การเปลี่ยนแปลง หรือการด้อยค่าของสินทรัพย์ดังกล่าวจะรับรู้ในส่วนของกำไรหรือขาดทุน

**การจัดประเภทรายการและการวัดมูลค่าของหนี้สินทางการเงิน**

ยกเว้นหนี้สินตราสารอนุพันธ์ กลุ่มบริษัทรับรู้รายการเมื่อเริ่มแรกสำหรับหนี้สินทางการเงินด้วยมูลค่ายุติธรรมหักต้นทุนการทำรายการ และจัดประเภทหนี้สินทางการเงินเป็นหนี้สินทางการเงินที่วัดมูลค่าในภายหลังด้วยราคาทุนตัดจำหน่าย โดยใช้วิธีดอกเบี้ยที่แท้จริง ทั้งนี้ ผลกำไรและขาดทุนที่เกิดขึ้นจากการตัดรายการหนี้สินทางการเงินและการตัดจำหน่ายตามวิธีดอกเบี้ยที่แท้จริงจะรับรู้ในส่วนของกำไรหรือขาดทุน โดยการคำนวณมูลค่าราคาทุนตัดจำหน่ายคำนึงถึงค่าธรรมเนียมหรือต้นทุนที่ถือเป็นส่วนหนึ่งของอัตราดอกเบี้ยที่แท้จริงนั้นด้วย ทั้งนี้ ค่าตัดจำหน่ายตามวิธีดอกเบี้ยที่แท้จริงแสดงเป็นส่วนหนึ่งของต้นทุน ทางการเงินในส่วนของกำไรหรือขาดทุน

**การตัดรายการของเครื่องมือทางการเงิน**

สินทรัพย์ทางการเงินจะถูกตัดรายการออกจากบัญชี เมื่อสิทธิที่จะได้รับกระแสเงินสดของสินทรัพย์นั้นได้สิ้นสุดลง หรือได้มีการโอนสิทธิที่จะได้รับกระแสเงินสดของสินทรัพย์นั้น รวมถึงได้มีการโอนความเสี่ยงและผลตอบแทนเกือบทั้งหมดของสินทรัพย์นั้น หรือมีการโอนการควบคุมในสินทรัพย์นั้น

กลุ่มบริษัทตัดรายการหนี้สินทางการเงินก็ต่อเมื่อได้มีการปฏิบัติตามภาระผูกพันของหนี้สินนั้นแล้ว มีการยกเลิกภาระผูกพันนั้น หรือมีการสิ้นสุดลงของภาระผูกพันนั้น ในกรณีที่มีการเปลี่ยนหนี้สินทางการเงินที่มีอยู่ให้เป็นหนี้สินใหม่จากผู้ให้กู้รายเดียวกันซึ่งมีข้อกำหนดที่แตกต่างกันอย่างมาก หรือมีการแก้ไขข้อกำหนดของหนี้สินที่มีอยู่อย่างเป็นสาระสำคัญ จะถือว่าเป็นการตัดรายการหนี้สินเดิมและรับรู้หนี้สินใหม่ โดยรับรู้ผลแตกต่างของมูลค่าตามบัญชีดังกล่าวในส่วนของกำไรหรือขาดทุน

**การด้อยค่าของสินทรัพย์ทางการเงิน**

กลุ่มบริษัทรับรู้ค่าเผื่อผลขาดทุนด้านเครดิตที่คาดว่าจะเกิดขึ้นของตราสารหนี้ทั้งหมดที่ไม่ได้วัดมูลค่าด้วยมูลค่ายุติธรรมผ่านกำไรหรือขาดทุน ผลขาดทุนด้านเครดิตที่คาดว่าจะเกิดขึ้นคำนวณจากผลต่างของกระแสเงินสดที่จะครบกำหนดชำระตามสัญญากับกระแสเงินสดทั้งหมดที่กลุ่มบริษัทคาดว่าจะได้รับชำระ และคิดลดด้วยอัตราดอกเบี้ยที่แท้จริงโดยประมาณของสินทรัพย์ทางการเงิน ณ วันที่ได้มา

ในกรณีที่ความเสี่ยงด้านเครดิตของสินทรัพย์ไม่ได้เพิ่มขึ้นอย่างมีนัยสำคัญนับตั้งแต่การรับรู้รายการเริ่มแรก กลุ่มบริษัทวัดมูลค่าผลขาดทุนด้านเครดิตที่คาดว่าจะเกิดขึ้นโดยพิจารณาจากการผิดสัญญาที่อาจจะเกิดขึ้นใน 12 เดือนข้างหน้า ในขณะที่หากความเสี่ยงด้านเครดิตของสินทรัพย์เพิ่มขึ้นอย่างมีนัยสำคัญนับตั้งแต่ การรับรู้รายการเริ่มแรก กลุ่มบริษัทวัดมูลค่าผลขาดทุนด้วยจำนวนเงินที่เท่ากับผลขาดทุนด้านเครดิตที่คาดว่าจะเกิดขึ้นตลอดอายุที่เหลืออยู่ของเครื่องมือทางการเงิน

กลุ่มบริษัทพิจารณาว่าความเสี่ยงด้านเครดิตจะเพิ่มขึ้นอย่างมีนัยสำคัญ เมื่อมีการค้างชำระการจ่ายเงิน ตามสัญญาเกินกว่า 30 วัน และพิจารณาว่าสินทรัพย์ทางการเงินนั้นมีการด้อยค่าด้านเครดิตหรือมีการผิดสัญญา เมื่อมีการค้างชำระการจ่ายเงินตามสัญญาเกินกว่า 90 วัน อย่างไรก็ตาม ในบางกรณี กลุ่มบริษัทอาจพิจารณาว่าสินทรัพย์ทางการเงินนั้นมีการเพิ่มขึ้นของความเสี่ยงด้านเครดิตอย่างมีนัยสำคัญและมีการผิดสัญญา โดยพิจารณาจากข้อมูลภายในหรือข้อมูลภายนอกอื่น เช่น อันดับความน่าเชื่อถือด้านเครดิตของ ผู้ออกตราสาร

กลุ่มบริษัทใช้วิธีการอย่างง่ายในการคำนวณผลขาดทุนด้านเครดิตที่คาดว่าจะเกิดขึ้นสำหรับลูกหนี้การค้า ดังนั้น ทุกวันสิ้นรอบระยะเวลารายงาน กลุ่มบริษัทจึงไม่มีการติดตามการเปลี่ยนแปลงของความเสี่ยงทางด้านเครดิต แต่จะรับรู้ค่าเผื่อผลขาดทุนด้านเครดิตที่คาดว่าจะเกิดขึ้นตลอดอายุของลูกหนี้การค้า

การคำนวณผลขาดทุนด้านเครดิตที่คาดว่าจะเกิดขึ้นข้างต้นอ้างอิงจากข้อมูลผลขาดทุนด้านเครดิตจากประสบการณ์ในอดีต ปรับปรุงด้วยข้อมูลการคาดการณ์ไปในอนาคตเกี่ยวกับลูกหนี้นั้นและสภาพแวดล้อมทางด้านเศรษฐกิจ

สินทรัพย์ทางการเงินจะถูกตัดจำหน่ายออกจากบัญชี เมื่อกิจการคาดว่าจะไม่ได้รับคืนกระแสเงินสดตามสัญญาอีกต่อไป

**การหักกลบของเครื่องมือทางการเงิน**

สินทรัพย์ทางการเงินและหนี้สินทางการเงินจะนำมาหักกลบกัน และแสดงด้วยยอดสุทธิในงบฐานะการเงิน ก็ต่อเมื่อกิจการมีสิทธิบังคับใช้ได้ตามกฎหมายอยู่แล้วในการหักกลบจำนวนเงินที่รับรู้ และกิจการมีความตั้งใจที่จะชำระด้วยยอดสุทธิ หรือตั้งใจที่จะรับสินทรัพย์และชำระหนี้สินพร้อมกัน

**4.15 การวัดมูลค่ายุติธรรม**

มูลค่ายุติธรรม หมายถึง ราคาที่คาดว่าจะได้รับจากจากการขายสินทรัพย์หรือเป็นราคาที่จะต้องจ่ายเพื่อโอนหนี้สินให้ผู้อื่นโดยรายการดังกล่าวเป็นรายการที่เกิดขึ้นในสภาพปกติระหว่างผู้ซื้อและผู้ขาย (ผู้ร่วมในตลาด) ณ วันที่วัดมูลค่า กลุ่มบริษัทใช้ราคาเสนอซื้อขายในตลาดที่มีสภาพคล่องในการวัดมูลค่ายุติธรรมของสินทรัพย์และหนี้สินซึ่งมาตรฐานการรายงานทางการเงินที่เกี่ยวข้องกำหนดให้ต้องวัดมูลค่าด้วยมูลค่ายุติธรรม ยกเว้นในกรณีที่ไม่มีตลาดที่มีสภาพคล่องสำหรับสินทรัพย์หรือหนี้สินที่มีลักษณะเดียวกันหรือไม่สามารถหาราคาเสนอซื้อขายในตลาดที่มีสภาพคล่องได้ กลุ่มบริษัทจะประมาณมูลค่ายุติธรรมโดยใช้เทคนิคการประเมินมูลค่าที่เหมาะสมกับแต่ละสถานการณ์ และพยายามใช้ข้อมูลที่สามารถสังเกตได้ ที่เกี่ยวข้องกับสินทรัพย์หรือหนี้สินที่จะวัดมูลค่ายุติธรรมนั้นให้มากที่สุด

ลำดับชั้นของมูลค่ายุติธรรมที่ใช้วัดมูลค่าและเปิดเผยมูลค่ายุติธรรมของสินทรัพย์และหนี้สินในงบการเงินแบ่งออกเป็นสามระดับตามประเภทของข้อมูลที่นำมาใช้ในการวัดมูลค่ายุติธรรม ดังนี้

ระดับ 1 ใช้ข้อมูลราคาเสนอซื้อขายของสินทรัพย์หรือหนี้สินอย่างเดียวกันในตลาดที่มีสภาพคล่อง

ระดับ 2 ใช้ข้อมูลอื่นที่สามารถสังเกตได้ของสินทรัพย์หรือหนี้สิน ไม่ว่าจะเป็นข้อมูลทางตรงหรือทางอ้อม

ระดับ 3 ใช้ข้อมูลที่ไม่สามารถสังเกตได้ เช่น ข้อมูลเกี่ยวกับกระแสเงินสดในอนาคตที่กิจการประมาณขึ้น

ทุกวันสิ้นรอบระยะเวลารายงาน กลุ่มบริษัทจะประเมินความจำเป็นในการโอนรายการระหว่างลำดับชั้นของมูลค่ายุติธรรมสำหรับสินทรัพย์และหนี้สินที่ถืออยู่ ณ วันสิ้นรอบระยะเวลารายงานที่มีการวัดมูลค่ายุติธรรมแบบเกิดขึ้นประจำ

**5. การใช้ดุลยพินิจและประมาณการทางบัญชีที่สำคัญ**

ในการจัดทำงบการเงินตามมาตรฐานการรายงานทางการเงิน ฝ่ายบริหารจำเป็นต้องใช้ดุลยพินิจและ การประมาณการในเรื่องที่มีความไม่แน่นอนเสมอ การใช้ดุลยพินิจและการประมาณการดังกล่าวนี้ ส่งผลกระทบต่อจำนวนเงินที่แสดงในงบการเงินและต่อข้อมูลที่แสดงในหมายเหตุประกอบงบการเงิน ผลที่เกิดขึ้นจริงอาจแตกต่างไปจากจำนวนที่ประมาณการไว้ การใช้ดุลยพินิจและการประมาณการที่สำคัญมีดังนี้

**5.1 ค่าเผื่อผลขาดทุนด้านเครดิตที่คาดว่าจะเกิดขึ้นของลูกหนี้การค้า**

ในการประมาณค่าเผื่อผลขาดทุนด้านเครดิตที่คาดว่าจะเกิดขึ้นของลูกหนี้การค้า ฝ่ายบริหารจำเป็นต้องใช้ดุลยพินิจในการประมาณการผลขาดทุนด้านเครดิตที่คาดว่าจะเกิดขึ้นจากลูกหนี้แต่ละราย โดยคำนึงถึงประสบการณ์การเก็บเงินในอดีต อายุของหนี้ที่คงค้างและสภาวะเศรษฐกิจที่คาดการณ์ไว้ของกลุ่มลูกค้าที่มีความเสี่ยงด้านเครดิตที่คล้ายคลึงกัน เป็นต้น ทั้งนี้ ข้อมูลผลขาดทุนด้านเครดิตจากประสบการณ์ในอดีตและการคาดการณ์สภาวะเศรษฐกิจของกลุ่มบริษัทอาจไม่ได้บ่งบอกถึงการผิดสัญญาของลูกค้าที่เกิดขึ้นจริงในอนาคต

**5.2 ข้อตกลงสัมปทานบริการ**

ในการบันทึกรายการภายใต้ข้อตกลงสัมปทานบริการ ฝ่ายบริหารต้องใช้ดุลยพินิจอย่างสูงในการวิเคราะห์เนื้อหาของสัญญาและบันทึกรายการบัญชีตามขอบเขตของการตีความมาตรฐานการรายงานทางการเงินฉบับที่ 12 เรื่อง ข้อตกลงสัมปทานบริการ ซึ่งรวมถึงกระบวนการในการวัดมูลค่าและรอบระยะเวลาที่เหมาะสมในการรับรู้รายได้จากการให้บริการการควบคุมการจราจรทางอากาศ

**5.3 สินทรัพย์ไม่มีตัวตนและค่าตัดจำหน่าย**

ในการคำนวณค่าตัดจำหน่ายของสินทรัพย์ไม่มีตัวตน ฝ่ายบริหารจำเป็นต้องทำการประมาณอายุ การให้ประโยชน์และมูลค่าคงเหลือเมื่อเลิกใช้งานของสินทรัพย์ไม่มีตัวตน และต้องทบทวนอายุการให้ประโยชน์และมูลค่าคงเหลือใหม่หากมีการเปลี่ยนแปลงเกิดขึ้น

นอกจากนี้ ฝ่ายบริหารจำเป็นต้องสอบทานการด้อยค่าของสินทรัพย์ไม่มีตัวตนในแต่ละช่วงเวลาและบันทึกขาดทุนจากการด้อยค่าหากคาดว่ามูลค่าที่คาดว่าจะได้รับคืนต่ำกว่ามูลค่าตามบัญชีของสินทรัพย์นั้น ในการนี้ฝ่ายบริหารจำเป็นต้องใช้ดุลยพินิจที่เกี่ยวข้องกับการคาดการณ์รายได้และค่าใช้จ่ายในอนาคตซึ่งเกี่ยวเนื่องกับสินทรัพย์นั้น

**5.4 ผลประโยชน์หลังออกจากงานของพนักงานตามโครงการผลประโยชน์**

หนี้สินตามโครงการผลประโยชน์หลังออกจากงานของพนักงาน ประมาณขึ้นตามหลักคณิตศาสตร์ประกันภัย ซึ่งต้องอาศัยข้อสมมติฐานต่าง ๆ ในการประมาณการนั้น เช่น อัตราคิดลด อัตราการขึ้นเงินเดือนในอนาคต อัตรามรณะ และอัตราการเปลี่ยนแปลงในจำนวนพนักงาน เป็นต้น

**6. รายการธุรกิจกับกิจการที่เกี่ยวข้องกัน**

ในระหว่างปี กลุ่มบริษัทมีรายการธุรกิจที่สำคั ญกับบุคคลหรือกิจการที่เกี่ยวข้องกัน ซึ่งส่วนใหญ่เกี่ยวเนื่องกับการบริการและการกู้ยืมเงิน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงร่วมกันระหว่างกลุ่มบริษัทและกิจการที่เกี่ยวข้องกันเหล่านั้น ซึ่งเป็นไปตามปกติธุรกิจ นโยบายการกำหนดราคาสำหรับรายการค้าระหว่างกันสามารถสรุปได้ดังนี้

1. รายได้ค่าบริการการจัดการเรียกเก็บตามราคาที่ระบุไว้ในสัญญาระหว่างกัน

2. รายได้ค่าบริการและค่าบริการจ่ายอื่นเรียกเก็บตามราคาที่ตกลงร่วมกัน

3. ดอกเบี้ยเงินกู้ยืมระหว่างกันคิดจากต้นทุนบวกกำไรส่วนเพิ่มในอัตราดังต่อไปนี้

3.1 ต้นทุนของเงินทุนบวกร้อยละ 0.25 ต่อปี

3.2 อัตรา SOFR 3 เดือนบวกร้อยละ 0.51161 ต่อปี

3.3 อัตรา LIBOR 3 เดือนบวกร้อยละ 0.25 ต่อปี

4. เงินปันผลรับถือเป็นรายได้เมื่อมีการประกาศจ่ายและมีสิทธิในการรับเงินปันผล

5. ค่าตอบแทนกรรมการและผู้บริหารกำหนดตามที่ประชุมผู้ถือหุ้นอนุมัติหรือในราคาที่ตกลงกัน ตามสัญญา

รายการธุรกิจที่สำคัญระหว่างบริษัทฯและกิจการที่เกี่ยวข้องกันสามารถสรุปได้ดังนี้

| (หน่วย: ล้านบาท) | | | | |
| --- | --- | --- | --- | --- |
|  | งบการเงินรวม | | งบการเงินเฉพาะกิจการ | |
|  | 2567 | 2566 | 2567 | 2566 |
| **รายการธุรกิจกับบริษัทใหญ่ของกลุ่มบริษัท** |  |  |  |  |
| ดอกเบี้ยรับ | - | 5 | - | - |
| ค่าบริการการจัดการและค่าที่ปรึกษาจ่าย | 18 | 18 | - | - |
| **รายการธุรกิจกับบริษัทใหญ่** |  |  |  |  |
| ดอกเบี้ยจ่าย | - | 3 | - | 3 |
| **รายการธุรกิจกับบริษัทย่อย** |  |  |  |  |
| (ตัดออกจากงบการเงินรวมแล้ว) |  |  |  |  |
| ค่านายหน้าจากการบริหารจัดการ | - | - | 42 | 65 |
| ค่านายหน้าจากการขายสินค้า | - | - | - | 70 |
| เงินปันผลรับ | - | - | 496 | 885 |
| ดอกเบี้ยจ่าย | - | - | - | 2 |

ยอดคงค้างระหว่างกลุ่มบริษัทและกิจการที่เกี่ยวข้องกัน ณ วันที่ 31 ธันวาคม 2567 และ 2566 มีรายละเอียดดังนี้

|  | (หน่วย: พันบาท) | | | |
| --- | --- | --- | --- | --- |
|  | งบการเงินรวม | | งบการเงินเฉพาะกิจการ | |
|  | 2567 | 2566 | 2567 | 2566 |
| **ลูกหนี้อื่น - กิจการที่เกี่ยวข้องกัน (หมายเหตุ 8)** |  |  |  |  |
| บริษัทย่อย | - | - | 18,476 | 51,444 |
| รวมลูกหนี้อื่น - กิจการที่เกี่ยวข้องกัน | - | - | 18,476 | 51,444 |
|  |  |  |  |  |
| **เจ้าหนี้อื่น - กิจการที่เกี่ยวข้องกัน (หมายเหตุ 14)** |  |  |  |  |
| บริษัทใหญ่ของกลุ่มบริษัท | 1,929 | 3,215 | 644 | 628 |
| บริษัทย่อย | - | - | - | 94 |
| บริษัทที่เกี่ยวข้องกัน (มีผู้ถือหุ้นร่วมกัน) | 2 | 3 | 2 | 3 |
| รวมเจ้าหนี้อื่น - กิจการที่เกี่ยวข้องกัน | 1,931 | 3,218 | 646 | 725 |
|  |  |  |  |  |
| **เงินรับล่วงหน้าค่าสินค้า - กิจการที่เกี่ยวข้องกัน**  **(หมายเหตุ 15)** |  |  |  |  |
| บริษัทย่อย | - | - | 187 | 1,823 |
| รวมเงินรับล่วงหน้าค่าสินค้า - กิจการที่เกี่ยวข้องกัน | - | - | 187 | 1,823 |

**ค่าตอบแทนกรรมการและผู้บริหาร**

ในระหว่างปี กลุ่มบริษัทมีค่าใช้จ่ายผลประโยชน์พนักงานที่ให้แก่กรรมการและผู้บริหาร ดังต่อไปนี้

| (หน่วย: พันบาท) | | | | |
| --- | --- | --- | --- | --- |
|  | งบการเงินรวม | | งบการเงินเฉพาะกิจการ | |
|  | 2567 | 2566 | 2567 | 2566 |
| ผลประโยชน์ระยะสั้น | 42,772 | 40,683 | 18,047 | 16,262 |
| ผลประโยชน์หลังออกจากงาน | 477 | 502 | 434 | 459 |
| รวม | 43,249 | 41,185 | 18,481 | 16,721 |

**สัญญาที่สำคัญกับกิจการที่เกี่ยวข้องกัน**

*สัญญาบริการ*

ก) บริษัท แคมโบเดีย แอร์ ทราฟฟิค เซอร์วิส จำกัด ซึ่งเป็นบริษัทย่อย ได้ทำสัญญาว่าจ้างการให้บริการ การจัดการและที่ปรึกษากับบริษัท สามารถคอร์ปอเรชั่น จำกัด (มหาชน) ซึ่งเป็นบริษัทใหญ่ของ กลุ่มบริษัท เป็นระยะเวลา 1 ปี สัญญาดังกล่าวสิ้นสุดในเดือนธันวาคม 2567 โดยบริษัทย่อยดังกล่าวต้องชำระค่าบริการเป็นรายเดือน ในอัตราเดือนละประมาณ 0.04 ล้านเหรียญสหรัฐฯ (2566: 0.04 ล้านเหรียญสหรัฐฯ)

ข) บริษัทฯ ได้ทำสัญญาว่าจ้างการใช้บริการระบบเทคโนโลยีสารสนเทศด้านการรักษาความปลอดภัยกับบริษัท สามารถคอร์ปอเรชั่น จำกัด (มหาชน) ซึ่งเป็นบริษัทใหญ่ของกลุ่มบริษัท เป็นระยะเวลา 1 ปี สัญญาดังกล่าวสิ้นสุดในเดือนธันวาคม 2567 โดยบริษัทฯต้องชำระค่าบริการเป็นรายเดือน ในอัตราเดือนละประมาณ 0.5 ล้านบาท (2566: 0.5 ล้านบาท)

ค) บริษัทฯได้ทำสัญญาให้บริการระบบเทคโนโลยีสารสนเทศด้านการรักษาความปลอดภัยและบริการระบบการสื่อสารระหว่างประเทศกับบริษัท แคมโบเดีย แอร์ ทราฟฟิค เซอร์วิส จำกัด ซึ่งเป็น บริษัทย่อย เป็นระยะเวลา 1 ปี สัญญาดังกล่าวสิ้นสุดในเดือนธันวาคม 2567 โดยบริษัทย่อยต้องชำระค่าบริการให้แก่บริษัทฯเป็นรายเดือน ในอัตราเดือนละประมาณ 0.1 ล้านเหรียญสหรัฐฯ (2566: 0.2 ล้านเหรียญสหรัฐฯ)

**7. เงินสดและรายการเทียบเท่าเงินสด**

| (หน่วย: พันบาท) | | | | |
| --- | --- | --- | --- | --- |
|  | งบการเงินรวม | | งบการเงินเฉพาะกิจการ | |
|  | 2567 | 2566 | 2567 | 2566 |
| เงินสด | 20 | 162 | 5 | 5 |
| เงินฝากธนาคาร | 768,434 | 520,331 | 308,798 | 46,524 |
| รวม | 768,454 | 520,493 | 308,803 | 46,529 |

ณ วันที่ 31 ธันวาคม 2567 เงินฝากออมทรัพย์และเงินฝากประจำ มีอัตราดอกเบี้ยระหว่างร้อยละ 0.01 ถึง 4.50 ต่อปี (2566: ร้อยละ 0.01 ถึง 5.00 ต่อปี)

**8. ลูกหนี้การค้าและลูกหนี้อื่น**

| (หน่วย: พันบาท) | | | | |
| --- | --- | --- | --- | --- |
|  | งบการเงินรวม | | งบการเงินเฉพาะกิจการ | |
|  | 2567 | 2566 | 2567 | 2566 |
| **ลูกหนี้การค้า - กิจการที่ไม่เกี่ยวข้องกัน** |  |  |  |  |
| อายุหนี้คงค้างนับจากวันที่ถึงกำหนดชำระ |  |  |  |  |
| ยังไม่ถึงกำหนดชำระ | 158,721 | 128,042 | - | - |
| ค้างชำระ |  |  |  |  |
| ไม่เกิน 3 เดือน | 36,633 | 33,911 | - | - |
| 3 - 6 เดือน | 9 | 96 | - | - |
| 6 - 9 เดือน | 583 | 26 | - | - |
| 9 - 12 เดือน | 1,763 | 23 | - | - |
| มากกว่า 12 เดือน | 84,588 | 86,816 | - | - |
| รวม | 282,297 | 248,914 | - | - |
| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (87,577) | (86,660) | - | - |
| รวมลูกหนี้การค้า - กิจการที่ไม่เกี่ยวข้องกัน, สุทธิ | 194,720 | 162,254 | - | - |
| รวมลูกหนี้การค้า - สุทธิ | 194,720 | 162,254 | - | - |
| **ลูกหนี้อื่น** |  |  |  |  |
| ลูกหนี้อื่น - กิจการที่เกี่ยวข้องกัน (หมายเหตุ 6) | - | - | 18,476 | 51,444 |
| ลูกหนี้อื่น - กิจการที่ไม่เกี่ยวข้องกัน | 1,667 | 951 | - | - |
| รวมลูกหนี้อื่น | 1,667 | 951 | 18,476 | 51,444 |
| รวมลูกหนี้การค้าและลูกหนี้อื่น - สุทธิ | 196,387 | 163,205 | 18,476 | 51,444 |

ระยะเวลาการให้สินเชื่อแก่ลูกค้าโดยปกติมีระยะเวลา 20 วัน ถึง 30 วัน

การเปลี่ยนแปลงของบัญชีค่าเผื่อผลขาดทุนด้านเครดิตที่คาดว่าจะเกิดขึ้นของลูกหนี้การค้า มีรายละเอียดดังนี้

|  |  |  |
| --- | --- | --- |
|  | (หน่วย: พันบาท) | |
|  | งบการเงินรวม | |
|  | 2567 | 2566 |
| ยอดคงเหลือต้นปี | 86,660 | 88,371 |
| สำรองผลขาดทุนด้านเครดิตที่คาดว่าจะเกิดขึ้น (โอนกลับ) | 1,623 | (838) |
| ผลต่างจากการแปลงค่างบการเงิน | (706) | (873) |
| ยอดคงเหลือปลายปี | 87,577 | 86,660 |

**9. สินทรัพย์ทางการเงินหมุนเวียนอื่น**

ณ วันที่ 31 ธันวาคม 2567 สินทรัพย์ทางการเงินหมุนเวียนอื่นคือ เงินฝากประจำธนาคารที่มีอายุ 6 เดือน จำนวน 75 ล้านบาท (2566: ไม่มี) โดยมีอัตราดอกเบี้ยร้อยละ 3.85 ต่อปี (2566: ไม่มี)

**10. สินทรัพย์หมุนเวียนอื่น**

| (หน่วย: พันบาท) | | | | |
| --- | --- | --- | --- | --- |
|  | งบการเงินรวม | | งบการเงินเฉพาะกิจการ | |
|  | 2567 | 2566 | 2567 | 2566 |
| ภาษีมูลค่าเพิ่มรอเรียกคืน | 51,697 | 44,226 | 10,830 | 10,299 |
| ค่าใช้จ่ายจ่ายล่วงหน้า | 14,029 | 15,088 | - | 1,225 |
| เงินทดรองจ่าย | 1,354 | 1,029 | - | 53 |
| เงินจ่ายล่วงหน้าค่าสินค้าและอุปกรณ์ | 96 | 53 | - | 24 |
| อื่น ๆ | 1,198 | 1,300 | 759 | 337 |
| รวม | 68,374 | 61,696 | 11,589 | 11,938 |

**11. เงินลงทุนในบริษัทย่อย**

เงินลงทุนในบริษัทย่อยตามที่แสดงในงบการเงินเฉพาะกิจการมีรายละเอียดดังต่อไปนี้

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | (หน่วย: พันบาท) | | | | | | | |
| บริษัท | ทุนเรียกชำระแล้ว | | สัดส่วนเงินลงทุน | | ราคาทุน | | เงินปันผลที่บริษัทฯรับระหว่างปี | |
|  | 2567 | 2566 | 2567 | 2566 | 2567 | 2566 | 2567 | 2566 |
|  |  |  | (ร้อยละ) | (ร้อยละ) |  |  |  |  |
| บริษัท แคมโบเดีย แอร์ ทราฟฟิค เซอร์วิส จำกัด | 10 ล้านเหรียญสหรัฐฯ | 10 ล้านเหรียญสหรัฐฯ | 100 | 100 | 1,939,233 | 1,952,664 | 495,711 | 885,057 |
| บริษัท ลาว สามารถ เอวิเอชั่น จำกัด ผู้เดียว | 225 ล้านกีบลาว | - | 100 | - | 347 | - | - | - |
|  |  |  |  |  | 1,939,580 | 1,952,664 | 495,711 | 885,057 |

การเปลี่ยนแปลงในบัญชีเงินลงทุนในบริษัทย่อยเกิดจากผลต่างของอัตราแลกเปลี่ยนจากการแปลงค่างบการเงินจากสกุลเงินที่ใช้ในการดำเนินงานเป็นสกุลเงินที่ใช้นำเสนองบการเงิน

*การจัดตั้งบริษัทย่อยแห่งใหม่*

เมื่อวันที่ 21 กุมภาพันธ์ 2567 ที่ประชุมคณะกรรมการของบริษัทฯได้มีมติอนุมัติให้บริษัทฯจัดตั้ง บริษัทย่อยแห่งใหม่ที่สาธารณรัฐประชาธิปไตยประชาชนลาวชื่อ “บริษัท ลาว สามารถ เอวิเอชั่น จำกัด ผู้เดียว” เพื่อให้บริการเขียนโปรแกรมการเรียกและรับชำระเงิน ออกแบบเว็บไซต์ บำรุงรักษาฮาร์ดแวร์ ซอฟต์แวร์เทคโนโลยีสารสนเทศ ซึ่งเกี่ยวข้องกับระบบสารสนเทศ และนำเสนอโซลูชั่นและบริการการเดินอากาศ โดยมีทุนจดทะเบียนจำนวน 10,000 หุ้น มูลค่าหุ้นละ 22,500 กีบลาว รวมเป็นจำนวนเงิน 225 ล้านกีบลาว และบริษัทฯมีสัดส่วนการถือหุ้นในอัตราร้อยละ 100 บริษัทย่อยดังกล่าวได้จดทะเบียนจัดตั้งบริษัทกับกรมทะเบียนและจัดการวิสาหกิจ กระทรวงอุตสาหกรรมและการค้าแห่งสาธารณรัฐประชาธิปไตยประชาชนลาวเมื่อวันที่ 18 มีนาคม 2567 และเรียกชำระค่าหุ้นร้อยละ 100 ของทุนจดทะเบียน โดยเมื่อวันที่ 21 มิถุนายน 2567 บริษัทฯได้ชำระค่าหุ้นดังกล่าวแล้วเป็นจำนวน 0.01 ล้านเหรียญสหรัฐอเมริกา หรือเทียบเท่าประมาณ 0.38 ล้านบาท

**12. อุปกรณ์**

|  | (หน่วย: พันบาท) | | | | |
| --- | --- | --- | --- | --- | --- |
|  | งบการเงินรวม | | | | |
|  | เครื่องตกแต่งและเครื่องใช้สำนักงาน | ยานพาหนะ | สินทรัพย์ ระหว่างติดตั้ง | | รวม |
| **ราคาทุน** |  |  |  | |  |
| 1 มกราคม 2566 | 54,658 | 23,049 | - | | 77,707 |
| ซื้อเพิ่ม | 7,669 | 2,882 | 786 | | 11,337 |
| ผลต่างจากการแปลงค่างบการเงิน | (715) | (221) | (32) | | (968) |
| 31 ธันวาคม 2566 | 61,612 | 25,710 | 754 | | 88,076 |
| ซื้อเพิ่ม | 1,950 | 2,580 | - | | 4,530 |
| โอนมาจากเงินมัดจำเพื่อซื้ออุปกรณ์ และสินทรัพย์ไม่มีตัวตน | 608 | - | - | | 608 |
| จำหน่ายระหว่างปี | - | (2,188) | - | | (2,188) |
| โอนเข้า (โอนออก) | 785 | - | (785) | | - |
| ผลต่างจากการแปลงค่างบการเงิน | (550) | (266) | 31 | | (785) |
| 31 ธันวาคม 2567 | 64,405 | 25,836 | - | | 90,241 |
| **ค่าเสื่อมราคาสะสม** |  |  |  | |  |
| 1 มกราคม 2566 | 45,082 | 20,870 | - | | 65,952 |
| ค่าเสื่อมราคาสำหรับปี | 4,391 | 1,623 | - | | 6,014 |
| โอนค่าเสื่อมราคาสะสมไป ค่าตัดจำหน่ายสะสม | (3,172) | - | - | | (3,172) |
| ผลต่างจากการแปลงค่างบการเงิน | (552) | (234) | - | | (786) |
| 31 ธันวาคม 2566 | 45,749 | 22,259 | - | | 68,008 |
| ค่าเสื่อมราคาสำหรับปี | 5,046 | 1,336 | - | | 6,382 |
| ค่าเสื่อมราคาสะสมสำหรับส่วนที่จำหน่าย | - | (2,188) | - | | (2,188) |
| ผลต่างจากการแปลงค่างบการเงิน | (499) | (97) | - | | (596) |
| 31 ธันวาคม 2567 | 50,296 | 21,310 | - | | 71,606 |
| **มูลค่าสุทธิตามบัญชี** |  |  |  | |  |
| 31 ธันวาคม 2566 | 15,863 | 3,451 | 754 | | 20,068 |
| 31 ธันวาคม 2567 | 14,109 | 4,526 | - | | 18,635 |
| **ค่าเสื่อมราคาสำหรับปี** |  |  |  | |  |
| 2566 (ค่าเสื่อมราคาทั้งหมดรวมอยู่ในค่าใช้จ่ายในการบริหาร) | | | |  | 6,014 |
| 2567 (ค่าเสื่อมราคาทั้งหมดรวมอยู่ในค่าใช้จ่ายในการบริหาร) | | | |  | 6,382 |

|  | (หน่วย: พันบาท) | |
| --- | --- | --- |
|  | งบการเงินเฉพาะกิจการ | |
|  | เครื่องตกแต่งและเครื่องใช้สำนักงาน | รวม |
| **ราคาทุน** |  |  |
| 1 มกราคม 2566 | 69 | 69 |
| ซื้อเพิ่ม | 42 | 42 |
| ผลต่างจากการแปลงค่างบการเงิน | (1) | (1) |
| 31 ธันวาคม 2566 | 110 | 110 |
| ซื้อเพิ่ม | 88 | 88 |
| ผลต่างจากการแปลงค่างบการเงิน | (4) | (4) |
| 31 ธันวาคม 2567 | 194 | 194 |
| **ค่าเสื่อมราคาสะสม** |  |  |
| 1 มกราคม 2566 | 27 | 27 |
| ค่าเสื่อมราคาสำหรับปี | 18 | 18 |
| ผลต่างจากการแปลงค่างบการเงิน | (1) | (1) |
| 31 ธันวาคม 2566 | 44 | 44 |
| ค่าเสื่อมราคาสำหรับปี | 27 | 27 |
| ผลต่างจากการแปลงค่างบการเงิน | (1) | (1) |
| 31 ธันวาคม 2567 | 70 | 70 |
| **มูลค่าสุทธิตามบัญชี** |  |  |
| 31 ธันวาคม 2566 | 66 | 66 |
| 31 ธันวาคม 2567 | 124 | 124 |
| **ค่าเสื่อมราคาสำหรับปี** |  |  |
| 2566 (ค่าเสื่อมราคาทั้งหมดรวมอยู่ในค่าใช้จ่ายในการบริหาร) |  | 18 |
| 2567 (ค่าเสื่อมราคาทั้งหมดรวมอยู่ในค่าใช้จ่ายในการบริหาร) |  | 27 |

ณ วันที่ 31 ธันวาคม 2567 บริษัทย่อยมีอุปกรณ์จำนวนหนึ่งซึ่งตัดค่าเสื่อมราคาหมดแล้วแต่ยังใช้งานอยู่ มูลค่าตามบัญชีก่อนหักค่าเสื่อมราคาสะสมของสินทรัพย์ดังกล่าวมีจำนวนเงินประมาณ 49 ล้านบาท (2566: 47 ล้านบาท)

**13. สินทรัพย์ไม่มีตัวตน**

(หน่วย: พันบาท)

|  |  |  |  |  |
| --- | --- | --- | --- | --- |
|  | งบการเงินรวม | | | |
|  | สัมปทานบริการ | โปรแกรมคอมพิวเตอร์ | สินทรัพย์ ระหว่างติดตั้ง | รวม |
| **ราคาทุน** |  |  |  |  |
| 1 มกราคม 2566 | 1,722,650 | 160,477 | 44,642 | 1,927,769 |
| ซื้อเพิ่ม | 31,249 | - | 90,915 | 122,164 |
| โอนมาจากเงินมัดจำเพื่อซื้ออุปกรณ์ และสินทรัพย์ไม่มีตัวตน | - | - | 69,790 | 69,790 |
| โอนเข้า (โอนออก) | 156,038 | - | (156,038) | - |
| ผลต่างจากการแปลงค่างบการเงิน | (24,485) | (1,575) | 5,856 | (20,204) |
| 31 ธันวาคม 2566 | 1,885,452 | 158,902 | 55,165 | 2,099,519 |
| ซื้อเพิ่ม | 3,296 | 10 | 7,021 | 10,327 |
| โอนมาจากเงินมัดจำเพื่อซื้ออุปกรณ์ และสินทรัพย์ไม่มีตัวตน | - | - | 1,642 | 1,642 |
| ผลต่างจากการแปลงค่างบการเงิน | (13,106) | (1,092) | (626) | (14,824) |
| 31 ธันวาคม 2567 | 1,875,642 | 157,820 | 63,202 | 2,096,664 |
| **ค่าตัดจำหน่ายสะสม** |  |  |  |  |
| 1 มกราคม 2566 | 781,082 | 151,947 | - | 933,029 |
| ค่าตัดจำหน่ายสำหรับปี | 52,982 | 5,199 | - | 58,181 |
| โอนค่าเสื่อมราคาสะสมมา ค่าตัดจำหน่ายสะสม | - | 3,172 | - | 3,172 |
| ผลต่างจากการแปลงค่างบการเงิน | (8,638) | (1,416) | - | (10,054) |
| 31 ธันวาคม 2566 | 825,426 | 158,902 | - | 984,328 |
| ค่าตัดจำหน่ายสำหรับปี | 61,054 | 1 | - | 61,055 |
| ผลต่างจากการแปลงค่างบการเงิน | (7,924) | (1,093) | - | (9,017) |
| 31 ธันวาคม 2567 | 878,556 | 157,810 | - | 1,036,366 |
| **ค่าเผื่อการด้อยค่า** |  |  |  |  |
| 1 มกราคม 2566 | - | - | - | - |
| 31 ธันวาคม 2566 | - | - | - | - |
| เพิ่มขึ้นระหว่างปี | 9,480 | - | - | 9,480 |
| ผลต่างจากการแปลงค่างบการเงิน | (2) | - | - | (2) |
| 31 ธันวาคม 2567 | 9,478 | - | - | 9,478 |
| **มูลค่าสุทธิตามบัญชี** |  |  |  |  |
| 31 ธันวาคม 2566 | 1,060,026 | - | 55,165 | 1,115,191 |
| 31 ธันวาคม 2567 | 987,608 | 10 | 63,202 | 1,050,820 |
| **ค่าตัดจำหน่ายสำหรับปี** |  |  |  |  |
| 2566 (58 ล้านบาท รวมอยู่ในต้นทุนบริการ ส่วนที่เหลือรวมอยู่ในค่าใช้จ่ายในการบริหาร) | | | | 58,181 |
| 2567 (61 ล้านบาท รวมอยู่ในต้นทุนบริการ ส่วนที่เหลือรวมอยู่ในค่าใช้จ่ายในการบริหาร) | | | | 61,055 |

ณ วันที่ 31 ธันวาคม 2567 บริษัทย่อยมีโปรแกรมคอมพิวเตอร์จำนวนหนึ่งซึ่งตัดค่าตัดจำหน่ายหมดแล้ว แต่ยังใช้งานอยู่ มูลค่าตามบัญชีก่อนหักค่าตัดจำหน่ายสะสมของสินทรัพย์ดังกล่าวมีจำนวนเงินประมาณ 158 ล้านบาท (2566: 159 ล้านบาท)

ในระหว่างปี 2567 บริษัทย่อยมีการยุติการใช้งานสินทรัพย์ภายใต้สัมปทานบริการบางส่วน ทำให้บริษัทย่อยรับรู้ผลขาดทุนจากการด้อยค่าเป็นจำนวน 9.5 ล้านบาท (2566: ไม่มี) โดยแสดงเป็นส่วนหนึ่งของค่าใช้จ่ายในการบริหารในส่วนของกำไรหรือขาดทุน

**สัมปทานบริการ**

บริษัทย่อยมีข้อตกลงสัญญาสัมปทานซึ่งสามารถสรุปได้ดังนี้

ชื่อสัญญาสัมปทาน: Contract to build, cooperate and transfer on air traffic control system (BCT contract)

ลักษณะสัมปทาน: เพื่อจัดตั้งระบบและให้บริการควบคุมการจราจรทางอากาศในประเทศกัมพูชา

อายุสัมปทาน: 39 ปี สิ้นสุดในปี 2584 และบริษัทย่อยจะได้รับการขยายอายุสัมปทานต่อไปอีก 10 ปี เป็นสิ้นสุดในปี 2594 ถ้าบริษัทย่อยสามารถปฏิบัติตามเงื่อนไข ที่กำหนดในสัญญาขยายอายุสัมปทาน

เงื่อนไขที่สำคัญตามสัญญา: บริษัทย่อยให้ผลประโยชน์ตอบแทนแก่รัฐบาลประเทศกัมพูชาตามสัดส่วนของรายได้ที่เก็บได้ นอกจากนี้ บริษัทย่อยต้องโอนกรรมสิทธิ์ในระบบและอุปกรณ์ทั้งหมดให้แก่รัฐบาลประเทศกัมพูชาเมื่อสิ้นสุดอายุสัมปทาน โดยไม่คิดมูลค่า

บริษัท แคมโบเดีย แอร์ ทราฟฟิค เซอร์วิส จำกัด ซึ่งเป็นบริษัทย่อยได้รับโอนอุปกรณ์บางส่วนจาก The Cambodian State Secretariat of Civil Aviation (“SSCA”) ภายใต้สัญญา Build Cooperate and Transfer กับรัฐบาลสาธารณรัฐกัมพูชา ซึ่งบริษัทย่อยมีภาระผูกพันในการโอนอุปกรณ์ทั้งหมดคืน SSCA เมื่อหมดอายุของสัญญาฉบับดังกล่าว ดังนั้นบริษัทย่อยจึงบันทึกสินทรัพย์ดังกล่าวเป็นสินทรัพย์ไม่มีตัวตนภายใต้การตีความมาตรฐานการรายงานทางการเงิน ฉบับที่ 12 เรื่อง ข้อตกลงสัมปทานบริการ นอกจากนี้ บริษัทย่อยบันทึกสินทรัพย์ไม่มีตัวตนสำหรับการยกระดับที่คาดว่าจะเกิดขึ้นภายใต้สัญญาสัมปทานบริการตามอายุสัญญา BCT กับสำนักงานเลขาธิการการบินพลเรือนกัมพูชา (The State Secretariat of Civil Aviation) (“SSCA”) (ตามที่กล่าวไว้ในหมายเหตุประกอบงบการเงินข้อ 28.2 ก))

**14. เจ้าหนี้การค้าและเจ้าหนี้อื่น**

|  | (หน่วย: พันบาท) | | | |
| --- | --- | --- | --- | --- |
|  | งบการเงินรวม | | งบการเงินเฉพาะกิจการ | |
|  | 2567 | 2566 | 2567 | 2566 |
| ส่วนแบ่งรายได้ค้างจ่ายภายใต้ข้อตกลง |  |  |  |  |
| สัมปทานบริการ | 195,662 | 159,677 | - | - |
| เจ้าหนี้อื่น - กิจการที่เกี่ยวข้องกัน (หมายเหตุ 6) | 1,931 | 3,218 | 646 | 725 |
| เจ้าหนี้อื่น - กิจการที่ไม่เกี่ยวข้องกัน | 3,652 | 25,847 | 398 | 21,393 |
| ค่าใช้จ่ายค้างจ่าย - กิจการที่ไม่เกี่ยวข้องกัน | 31,502 | 32,184 | 7,201 | 8,873 |
| รวม | 232,747 | 220,926 | 8,245 | 30,991 |

บริษัทย่อยรับรู้ส่วนแบ่งรายได้ค้างจ่ายกับ SSCA ภายใต้สัญญา BCT สัญญาส่วนแบ่งรายได้ดังกล่าวมีผลบังคับใช้ตั้งแต่วันที่ดำเนินการจนถึงวันที่ 31 ธันวาคม 2545 โดยมีอัตราส่วนแบ่งรายได้เท่ากับร้อยละ 70 ของรายได้ Landing และ take-off และร้อยละ 30 ของรายได้ over-flight และตั้งแต่วันที่ 31 ธันวาคม 2545 อัตราส่วนแบ่งรายได้เท่ากับร้อยละ 50 ของรายได้ Landing และ take-off และร้อยละ 30 ของรายได้ over-flight นอกจากนี้ส่วนแบ่งรายได้ดังกล่าวจะถูกหักหลังจากประมาณการที่อาจจะเกิดขึ้นจากการ เก็บเงินจากลูกหนี้ไม่ได้ซึ่งแสดงรวมอยู่ในค่าเผื่อผลขาดทุนด้านเครดิตที่คาดว่าจะเกิดขึ้น (หมายเหตุ 8)

**15. หนี้สินหมุนเวียนอื่น**

|  | (หน่วย: พันบาท) | | | |
| --- | --- | --- | --- | --- |
|  | งบการเงินรวม | | งบการเงินเฉพาะกิจการ | |
|  | 2567 | 2566 | 2567 | 2566 |
| สำรองผลประโยชน์ระยะยาวอื่นของพนักงาน  ตามกฎหมายแรงงานประเทศกัมพูชา  (หมายเหตุ 17.2) | 1,314 | 961 | - | - |
| รายได้รับล่วงหน้า | 998 | 3,668 | - | - |
| เงินรับล่วงหน้าค่าสินค้า - กิจการที่เกี่ยวข้องกัน (หมายเหตุ 6) | - | - | 187 | 1,823 |
| ภาษีหัก ณ ที่จ่ายค้างจ่าย | 7,341 | 282 | 7,086 | 53 |
| อื่น ๆ | 2,865 | 2,531 | 369 | 332 |
| รวม | 12,518 | 7,442 | 7,642 | 2,208 |

**16. ประมาณการหนี้สินระยะยาวภายใต้สัมปทานบริการ**

|  |  |  |
| --- | --- | --- |
|  | (หน่วย: พันบาท) | |
|  | งบการเงินรวม | |
|  | 2567 | 2566 |
| ประมาณการหนี้สินระยะยาวภายใต้สัมปทานบริการ | 180,451 | 169,659 |
| หัก: ส่วนที่ถึงกำหนดชำระภายในหนึ่งปี | - | (17,351) |
| ประมาณการหนี้สินระยะยาวภายใต้สัมปทานบริการ - สุทธิ  จากส่วนที่ถึงกำหนดชำระภายในหนึ่งปี | 180,451 | 152,308 |

การเปลี่ยนแปลงของบัญชีประมาณการหนี้สินระยะยาวภายใต้สัมปทานบริการสำหรับปีสิ้นสุดวันที่ 31 ธันวาคม 2567 และ 2566 มีรายละเอียดดังนี้

|  |  |  |
| --- | --- | --- |
|  | (หน่วย: พันบาท) | |
|  | งบการเงินรวม | |
|  | 2567 | 2566 |
| **ยอดคงเหลือต้นปี** | 169,659 | 133,937 |
| เพิ่มขึ้นในระหว่างปี | 12,236 | 34,759 |
| โอนกลับประมาณการหนี้สิน | (5,654) | - |
| ต้นทุนดอกเบี้ย | 5,875 | 3,679 |
| ผลต่างจากการแปลงค่างบการเงิน | (1,665) | (2,716) |
| **ยอดคงเหลือปลายปี** | 180,451 | 169,659 |

บริษัทย่อยบันทึกประมาณหนี้สินระยะยาวภายใต้สัมปทานบริการ โดยใช้ประมาณการที่ดีที่สุดจาก ฝ่ายบริหารสำหรับต้นทุนที่จะเกิดขึ้นสำหรับสัมปทานบริการที่มีอยู่ภายใต้ภาระผูกพันของข้อตกลงสัญญาสัมปทานกับ SSCA (หมายเหตุ 13)

**17. สำรองผลประโยชน์ระยะยาวของพนักงาน**

(หน่วย: พันบาท)

|  |  |  |  |  |  |
| --- | --- | --- | --- | --- | --- |
|  | หมายเหตุ | งบการเงินรวม | | งบการเงินเฉพาะกิจการ | |
|  |  | 2567 | 2566 | 2567 | 2566 |
| ผลประโยชน์หลังออกจากงานของพนักงาน | *17.1* | 11,947 | 12,292 | 11,947 | 12,292 |
| ผลประโยชน์ระยะยาวอื่นของพนักงานตาม  กฎหมายแรงงานประเทศกัมพูชา | *17.2* | 11,999 | 12,900 | - | - |
| รวม |  | 23,946 | 25,192 | 11,947 | 12,292 |

**17.1 ผลประโยชน์หลังออกจากงานของพนักงาน**

จำนวนเงินสำรองผลประโยชน์ระยะยาวของพนักงานซึ่งเป็นเงินชดเชยพนักงานเมื่อออกจากงานแสดงได้ดังนี้

|  |  |  |
| --- | --- | --- |
|  | (หน่วย: พันบาท) | |
|  | งบการเงินรวม/ งบการเงินเฉพาะกิจการ | |
|  | 2567 | 2566 |
| **สำรองผลประโยชน์ระยะยาวของพนักงานต้นปี** | 12,292 | 11,661 |
| ส่วนที่รับรู้ในกำไรหรือขาดทุน |  |  |
| ต้นทุนบริการในปัจจุบัน | 362 | 419 |
| ต้นทุนดอกเบี้ย | 196 | 211 |
| ส่วนที่รับรู้ในกำไรขาดทุนเบ็ดเสร็จอื่น |  |  |
| (กำไร) ขาดทุนจากการประมาณการตามหลักคณิตศาสตร์ประกันภัย |  |  |
| ส่วนที่เกิดจากการเปลี่ยนแปลงข้อสมมติทางการเงิน | (35) | - |
| ส่วนที่เกิดจากการปรับปรุงจากประสบการณ์ | 1,031 | - |
| ส่วนที่เกิดจากการเปลี่ยนแปลงข้อสมมติฐานด้านประชากรศาสตร์ | 2 | - |
| ขาดทุนจากอัตราแลกเปลี่ยนที่ยังไม่เกิดขึ้นจริง | 86 | 143 |
| ผลประโยชน์ที่จ่ายในระหว่างปี | (1,980) | - |
| ผลต่างจากการแปลงค่างบการเงิน | (7) | (142) |
| **สำรองผลประโยชน์ระยะยาวของพนักงานปลายปี** | 11,947 | 12,292 |

บริษัทฯคาดว่าจะไม่มีการจ่ายชำระผลประโยชน์ระยะยาวของพนักงานภายใน 1 ปีข้างหน้า (2566: ไม่มี)

ณ วันที่ 31 ธันวาคม 2567 ระยะเวลาเฉลี่ยถ่วงน้ำหนักในการจ่ายชำระผลประโยชน์ระยะยาวของพนักงานของบริษัทฯประมาณ 4 ปี (2566: 4 ปี)

สมมติฐานที่สำคัญในการประมาณการตามหลักคณิตศาสตร์ประกันภัยสรุปได้ดังนี้

|  |  |  |
| --- | --- | --- |
|  | (หน่วย: ร้อยละต่อปี) | |
|  | งบการเงินรวม/ งบการเงินเฉพาะกิจการ | |
|  | 2567 | 2566 |
| อัตราคิดลด | 2.06 | 1.88 |
| อัตราการขึ้นเงินเดือน | 3.0 - 4.5 | 3.0 - 4.5 |
| อัตราการเปลี่ยนแปลงในจำนวนพนักงาน | 0 - 23 | 0 - 24 |

ผลกระทบของการเปลี่ยนแปลงสมมติฐานที่สำคัญต่อมูลค่าปัจจุบันของภาระผูกพันผลประโยชน์ระยะยาวของพนักงาน ณ วันที่ 31 ธันวาคม 2567 และ 2566 สรุปได้ดังนี้

|  |  |  |  |  |
| --- | --- | --- | --- | --- |
|  | (หน่วย: ล้านบาท) | | | |
|  | งบการเงินรวม/งบการเงินเฉพาะกิจการ | | | |
|  | หนี้สินเพิ่มขึ้น (ลดลง) | | | |
|  | เพิ่มขึ้น 1% | | ลดลง 1% | |
|  | 2567 | 2566 | 2567 | 2566 |
| อัตราคิดลด | (0.3) | (0.4) | 0.3 | 0.4 |
| อัตราการขึ้นเงินเดือน | 0.3 | 0.5 | (0.3) | (0.5) |
|  |  |  |  |  |
|  | เพิ่มขึ้น 20% | | ลดลง 20% | |
|  | 2567 | 2566 | 2567 | 2566 |
| อัตราการเปลี่ยนแปลงในจำนวนพนักงาน | (0.2) | (0.3) | 0.2 | 0.3 |

**17.2 ผลประโยชน์ระยะยาวอื่นของพนักงานตามกฎหมายแรงงานประเทศกัมพูชา**

ณ วันที่ 31 ธันวาคม 2567 บริษัทย่อยบันทึกสำรองผลประโยชน์ระยะยาวอื่นของพนักงานตาม กฎหมายแรงงานประเทศกัมพูชาเท่ากับ 0.4 ล้านเหรียญสหรัฐอเมริกาหรือเทียบเท่า 13 ล้านบาท (2566: 0.4 ล้านเหรียญสหรัฐอเมริกาหรือเทียบเท่า 14 ล้านบาท) โดยแสดงไว้ในงบฐานะการเงิน ดังต่อไปนี้

|  |  |  |
| --- | --- | --- |
|  | (หน่วย: พันบาท) | |
|  | งบการเงินรวม | |
|  | 2567 | 2566 |
| หมุนเวียน (หมายเหตุ 15) | 1,314 | 961 |
| ไม่หมุนเวียน (หมายเหตุ 17) | 11,999 | 12,900 |
| รวม | 13,313 | 13,861 |

**18.     ทุนเรือนหุ้น/ส่วนเกินมูลค่าหุ้นสามัญ**

ในระหว่างวันที่ 15 ถึง 20 กันยายน 2566 บริษัทฯได้เสนอขายหุ้นสามัญให้แก่ประชาชนทั่วไปเป็นครั้งแรก (Initial Public Offering) โดยเป็นหุ้นสามัญเพิ่มทุนจำนวน 64 ล้านหุ้น มูลค่าที่ตราไว้หุ้นละ 0.5 บาท ในราคาเสนอขายหุ้นละ 19 บาท คิดเป็นเงินจำนวน 1,216 ล้านบาท ต่อมาเมื่อวันที่ 21 กันยายน 2566 บริษัทฯได้รับชําระค่าหุ้นเพิ่มทุนดังกล่าวแล้วทั้งจำนวนและได้จดทะเบียนเปลี่ยนแปลงทุนที่ออกจําหน่ายและชําระแล้วจากจำนวน 288 ล้านบาท (หุ้นสามัญ 576 ล้านหุ้น มูลค่าหุ้นละ 0.5 บาท) เป็นจำนวน 320 ล้านบาท (หุ้นสามัญ 640 ล้านหุ้น มูลค่าหุ้นละ 0.5 บาท) กับกระทรวงพาณิชย์เมื่อวันที่ 21 กันยายน 2566 และ ตลาดหลักทรัพย์แห่งประเทศไทยได้รับหุ้นสามัญจำนวน 640 ล้านหุ้น มูลค่าที่ตราไว้หุ้นละ 0.5 บาท เป็นหลักทรัพย์จดทะเบียนและเริ่มทำการซื้อขายเมื่อวันที่ 26 กันยายน 2566 ทั้งนี้ ในการเสนอขายหุ้นสามัญ เพิ่มทุนดังกล่าว บริษัทฯมีค่าใช้จ่ายที่เกี่ยวข้องโดยตรงจำนวน 21 ล้านบาท ซึ่งบริษัทฯได้บันทึกหักกับส่วนเกินมูลค่าหุ้นสามัญ ทำให้บริษัทฯมีส่วนเกินมูลค่าหุ้นสามัญจำนวน 1,163 ล้านบาท

**19. สำรองตามกฎหมาย**

ภายใต้บทบัญญัติของมาตรา 116 แห่งพระราชบัญญัติบริษัทมหาชนจำกัด พ.ศ. 2535 บริษัทฯต้องจัดสรรกำไรสุทธิประจำปีส่วนหนึ่งไว้เป็นทุนสำรองไม่น้อยกว่าร้อยละ 5 ของกำไรสุทธิประจำปีหักด้วยยอดขาดทุนสะสมยกมา (ถ้ามี) จนกว่าทุนสำรองนี้จะมีจำนวนไม่น้อยกว่าร้อยละ 10 ของทุนจดทะเบียน สำรองตามกฎหมายดังกล่าวไม่สามารถนำไปจ่ายเงินปันผลได้ ในปัจจุบัน บริษัทฯได้จัดสรรสำรองตามกฎหมายไว้ครบถ้วนแล้ว

**20. รายได้จากสัญญาที่ทำกับลูกค้า**

|  |  |  |  |  |
| --- | --- | --- | --- | --- |
|  | (หน่วย: พันบาท) | | | |
|  | งบการเงินรวม | | งบการเงินเฉพาะกิจการ | |
|  | 2567 | 2566 | 2567 | 2566 |
| รายได้จากการบริการ | 1,755,683 | 1,501,297 | - | - |
| รายได้จากงานตามสัญญา | - | 143,027 | - | - |
| **รวม** | 1,755,683 | 1,644,324 | - | - |

# 21. รายได้อื่น

|  |  |  |  |  |
| --- | --- | --- | --- | --- |
| (หน่วย: พันบาท) | | | | |
|  | งบการเงินรวม | | งบการเงินเฉพาะกิจการ | |
|  | 2567 | 2566 | 2567 | 2566 |
| ค่านายหน้าจากการบริหารจัดการ (หมายเหตุ 6) | - | - | 41,799 | 65,478 |
| ค่านายหน้าจากการขายสินค้า (หมายเหตุ 6) | - | - | - | 69,508 |
| อื่น ๆ | 3,184 | 3,497 | - | 4 |
| รวม | 3,184 | 3,497 | 41,799 | 134,990 |

**22. ค่าใช้จ่ายตามลักษณะ**

รายการค่าใช้จ่ายแบ่งตามลักษณะประกอบด้วยรายการค่าใช้จ่ายที่สำคัญดังต่อไปนี้

|  |  |  |  |  |
| --- | --- | --- | --- | --- |
|  |  | | (หน่วย: พันบาท) | |
|  | งบการเงินรวม | | งบการเงินเฉพาะกิจการ | |
|  | 2567 | 2566 | 2567 | 2566 |
| ส่วนแบ่งรายได้ภายใต้ข้อตกลงสัมปทานบริการ | 668,056 | 558,326 | - | - |
| เงินเดือน ค่าแรงและผลประโยชน์อื่นของพนักงาน | 250,680 | 232,916 | 21,366 | 19,518 |
| ค่าเสื่อมราคาของอุปกรณ์ | 6,382 | 6,014 | 27 | 18 |
| ค่าตัดจำหน่าย | 61,055 | 58,181 | - | - |
| ค่าธรรมเนียมการบริหารและค่าที่ปรึกษา | 34,667 | 36,570 | 160 | 2,781 |
| ค่าเบี้ยประกันภัย | 10,205 | 14,467 | - | 4,618 |
| ตัดจำหน่ายภาษีเงินได้ถูกหัก ณ ที่จ่าย | 54,824 | 96,972 | 54,824 | 96,104 |

*การตัดจำหน่ายภาษีเงินได้ถูกหัก ณ ที่จ่าย*

ภาษีเงินได้ถูกหัก ณ ที่จ่าย ประกอบด้วยภาษีเงินได้ถูกหัก ณ ที่จ่ายจากการให้บริการในต่างประเทศและ ภาษีเงินได้ถูกหัก ณ ที่จ่ายจากเงินปันผลที่รับจากต่างประเทศ โดยที่ภาษีเงินได้ถูกหัก ณ ที่จ่ายจาก การให้บริการในต่างประเทศ บริษัทฯสามารถนำไปเครดิตภาษีที่ต้องชำระ หากบริษัทฯมีกำไรทางภาษี และส่วนที่เหลือจากยอดที่ใช้เครดิตภาษีนั้นบริษัทฯจะบันทึกเป็นค่าใช้จ่าย เนื่องจากเป็นภาษีเงินได้ถูกหัก ณ ที่จ่าย จากต่างประเทศ ซึ่งไม่สามารถขอคืนเป็นเงินสดได้ สำหรับภาษีเงินได้ถูกหัก ณ ที่จ่ายจาก เงินปันผลที่รับจากต่างประเทศ ซึ่งเงินปันผลดังกล่าวได้รับสิทธิยกเว้นภาษีเงินได้นิติบุคคล บริษัทฯจะบันทึกเป็นค่าใช้จ่ายทั้งจำนวน ทั้งนี้ รายการตัดจำหน่ายภาษีเงินได้ถูกหัก ณ ที่จ่ายได้แสดงไว้ในบรรทัดค่าใช้จ่ายอื่นในส่วนของกำไรหรือขาดทุน

**23. ภาษีเงินได้**

ภาษีเงินได้นิติบุคคลสำหรับปีที่ปรากฏอยู่ในงบการเงินรวมเป็นภาษีเงินได้นิติบุคคลของบริษัทย่อยในต่างประเทศที่คำนวณขึ้นโดยใช้อัตราตามกฎหมายภาษีอากรของประเทศนั้น

ค่าใช้จ่ายภาษีเงินได้สำหรับปีสิ้นสุดวันที่ 31 ธันวาคม 2567 และ 2566 สรุปได้ดังนี้

|  |  |  |  |  |
| --- | --- | --- | --- | --- |
|  |  | | (หน่วย: พันบาท) | |
|  | งบการเงินรวม | | งบการเงินเฉพาะกิจการ | |
|  | 2567 | 2566 | 2567 | 2566 |
| **ภาษีเงินได้ปัจจุบัน:** |  |  |  |  |
| ภาษีเงินได้นิติบุคคลสำหรับปี | 130,096 | 98,211 | - | - |
| รายการปรับปรุงค่าใช้จ่ายภาษีเงินได้นิติบุคคล ของปีก่อน | 652 | 2,411 | - | - |
| **ภาษีเงินได้รอการตัดบัญชี:** |  |  |  |  |
| ภาษีเงินได้รอการตัดบัญชีจากการเกิดผลแตกต่างชั่วคราวและการกลับรายการผลแตกต่างชั่วคราว | (2,062) | (10,358) | - | - |
| **ค่าใช้จ่ายภาษีเงินได้ที่แสดงอยู่ในกำไรขาดทุน** | 128,686 | 90,264 | - | - |

รายการกระทบยอดระหว่างกำไรทางบัญชีกับค่าใช้จ่ายภาษีเงินได้มีดังนี้

|  |  |  |  |  |
| --- | --- | --- | --- | --- |
|  |  | | (หน่วย: พันบาท) | |
|  | งบการเงินรวม | | งบการเงินเฉพาะกิจการ | |
|  | 2567 | 2566 | 2567 | 2566 |
| กำไรทางบัญชีก่อนภาษีเงินได้นิติบุคคล | 593,010 | 361,817 | 455,515 | 813,894 |
|  |  |  |  |  |
| อัตราภาษีเงินได้นิติบุคคล | 20% | 20% | 20% | 20% |
| กำไรทางบัญชีก่อนภาษีเงินได้นิติบุคคลคูณอัตราภาษี | 118,602 | 72,363 | 91,103 | 162,779 |
| รายการปรับปรุงค่าใช้จ่ายภาษีเงินได้ของปีก่อน | 652 | 2,411 | - | - |
| ผลกระทบทางภาษีสำหรับ: |  |  |  |  |
| ค่าใช้จ่ายที่ไม่ถือเป็นรายจ่ายทางภาษี | 1,852 | 770 | 57 | 29 |
| ค่าใช้จ่ายที่มีสิทธิหักได้เพิ่มขึ้น | (395) | (4,077) | (395) | (4,077) |
| ขาดทุนทางภาษีที่ยังไม่ได้บันทึกเป็นสินทรัพย์ภาษีเงินได้รอการตัดบัญชี | 7,855 | 18,659 | 7,855 | 18,659 |
| รายได้ที่ได้รับยกเว้นภาษี | - | - | (98,740) | (177,528) |
| อื่น ๆ | 120 | 138 | 120 | 138 |
| รวม | 9,432 | 15,490 | (91,103) | (162,779) |
| ค่าใช้จ่ายภาษีเงินได้ที่แสดงอยู่ในกำไรขาดทุน | 128,686 | 90,264 | - | - |

ส่วนประกอบของสินทรัพย์ภาษีเงินได้รอการตัดบัญชีและหนี้สินภาษีเงินได้รอการตัดบัญชี ประกอบด้วยรายการดังต่อไปนี้

|  |  |  |
| --- | --- | --- |
|  | (หน่วย: พันบาท) | |
|  | งบการเงินรวม | |
|  | 2567 | 2566 |
| **สินทรัพย์ภาษีเงินได้รอการตัดบัญชี** |  |  |
| ค่าเผื่อผลขาดทุนด้านเครดิตที่คาดว่าจะเกิดขึ้น | 8,050 | 7,931 |
| รายได้รับล่วงหน้า | 200 | 733 |
| สำรองผลประโยชน์ระยะยาวอื่นของพนักงาน | 2,662 | 2,772 |
| กำไรจากการขายสินค้าคงเหลือระหว่างกัน | 19,363 | 20,076 |
| รวม | 30,275 | 31,512 |
| **หนี้สินภาษีเงินได้รอการตัดบัญชี** |  |  |
| ค่าตัดจำหน่ายสะสม - สินทรัพย์ไม่มีตัวตน | (109,278) | (113,064) |
| รวม | (109,278) | (113,064) |
| ภาษีเงินได้รอการตัดบัญชี - สุทธิ | 79,003 | 81,552 |

ณ วันที่ 31 ธันวาคม 2567 บริษัทฯมีรายได้ผลแตกต่างชั่วคราวที่ใช้หักภาษีและขาดทุนทางภาษีที่ยังไม่ได้ใช้จำนวน 5.13 ล้านเหรียญสหรัฐอเมริกา หรือเทียบเท่า 174.53 ล้านบาท (2566: 3.97 ล้านเหรียญสหรัฐอเมริกา หรือเทียบเท่า 135.98 ล้านบาท) ที่บริษัทฯไม่ได้บันทึกสินทรัพย์ภาษีเงินได้รอการตัดบัญชี เนื่องจากบริษัทฯพิจารณาแล้วเห็นว่าอาจไม่มีกำไรทางภาษีในอนาคตเพียงพอที่จะนำผลขาดทุนทางภาษี มาใช้ประโยชน์ บริษัทฯมีขาดทุนทางภาษีที่ยังไม่ได้ใช้ที่จะหมดอายุในปี 2568 ปี 2569 ปี 2571 และ ปี 2572 จำนวน 1.29 ล้านเหรียญสหรัฐอเมริกา 0.09 ล้านเหรียญสหรัฐอเมริกา 2.59 ล้านเหรียญสหรัฐอเมริกา และ 1.16 ล้านเหรียญสหรัฐอเมริกา ตามลำดับ หรือเทียบเท่า 43.76 ล้านบาท 3.14 ล้านบาท 88.15 ล้านบาท และ 39.48 ล้านบาท ตามลำดับ (2566: มีขาดทุนทางภาษีที่ยังไม่ได้ใช้ที่จะหมดอายุในปี 2568 ปี 2569 และ ปี 2571 จำนวน 1.29 ล้านเหรียญสหรัฐอเมริกา 0.09 ล้านเหรียญสหรัฐอเมริกา และ 2.59 ล้านเหรียญสหรัฐอเมริกา ตามลำดับ หรือเทียบเท่า 44.06 ล้านบาท 3.16 ล้านบาท และ 88.76 ล้านบาท ตามลำดับ)

**24. กำไรต่อหุ้น**

กำไรต่อหุ้นขั้นพื้นฐานคำนวณโดยหารกำไรสำหรับปีที่เป็นของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างปี

|  |  |  |  |  |  |  |
| --- | --- | --- | --- | --- | --- | --- |
|  | งบการเงินรวม | | | | | |
|  | กำไรสำหรับปี | | จำนวนหุ้นสามัญ ถัวเฉลี่ยถ่วงน้ำหนัก | | กำไรต่อหุ้น | |
|  | 2567 | 2566 | 2567 | 2566 | 2567 | 2566 |
|  | (พันบาท) | (พันบาท) | (พันหุ้น) | (พันหุ้น) | (บาท) | (บาท) |
| **กำไรต่อหุ้นขั้นพื้นฐาน** |  |  |  |  |  |  |
| กำไรส่วนที่เป็นของผู้ถือหุ้นของบริษัทใหญ่ | 464,324 | 271,553 | 640,000 | 593,885 | 0.73 | 0.46 |
|  | งบการเงินเฉพาะกิจการ | | | | | |
|  | กำไรสำหรับปี | | จำนวนหุ้นสามัญ ถัวเฉลี่ยถ่วงน้ำหนัก | | กำไรต่อหุ้น | |
|  | 2567 | 2566 | 2567 | 2566 | 2567 | 2566 |
|  | (พันบาท) | (พันบาท) | (พันหุ้น) | (พันหุ้น) | (บาท) | (บาท) |
| **กำไรต่อหุ้นขั้นพื้นฐาน** |  |  |  |  |  |  |
| กำไรส่วนที่เป็นของผู้ถือหุ้นของบริษัทใหญ่ | 455,515 | 813,894 | 640,000 | 593,885 | 0.71 | 1.37 |

**25. เงินปันผล**

|  |  |  |  |
| --- | --- | --- | --- |
| เงินปันผล | อนุมัติโดย | เงินปันผลจ่าย | เงินปันผลจ่ายต่อหุ้น |
|  |  | (ล้านบาท) | (บาท) |
| **2566** |  |  |  |
| เงินปันผลระหว่างกาลจากผลการดำเนินงานสำหรับรอบระยะเวลาตั้งแต่วันที่ 1 มกราคม 2566 ถึงวันที่ 30 มิถุนายน 2566 และกำไรสะสม | ที่ประชุมคณะกรรมการบริษัทฯ เมื่อวันที่ 3 ตุลาคม 2566 | 480 | 0.75 |
| รวมเงินปันผลสำหรับปี 2566 |  | 480 | 0.75 |
| **2567** |  |  |  |
| เงินปันผลระหว่างกาลจากผลการดำเนินงานสำหรับงวดเก้าเดือนสิ้นสุดวันที่ 30 กันยายน 2567 | ที่ประชุมคณะกรรมการบริษัทฯ เมื่อวันที่ 8 พฤศจิกายน 2567 | 192 | 0.30 |
| รวมเงินปันผลสำหรับปี 2567 |  | 192 | 0.30 |

**26. ข้อมูลทางการเงินจำแนกตามส่วนงาน**

ข้อมูลส่วนงานดำเนินงานที่นำเสนอนี้สอดคล้องกับรายงานภายในของบริษัทฯที่ผู้มีอำนาจตัดสินใจสูงสุดด้านการดำเนินงานได้รับและสอบทานอย่างสม่ำเสมอเพื่อใช้ในการตัดสินใจในการจัดสรรทรัพยากรให้กับส่วนงานและประเมินผลการดำเนินงานของส่วนงาน

กลุ่มบริษัทดำเนินธุรกิจหลักในส่วนงานดำเนินงานที่รายงานเพียงส่วนงานเดียว คือ สายธุรกิจ Utilities and Transportations โดยดำเนินธุรกิจให้บริการควบคุมการจราจรทางอากาศและดำเนินธุรกิจในเขตภูมิศาสตร์เดียว คือ ประเทศกัมพูชา กลุ่มบริษัทประเมินผลการปฏิบัติงานของส่วนงานโดยพิจารณาจากกำไรหรือขาดทุนจากการดำเนินงานซึ่งวัดมูลค่าโดยใช้เกณฑ์เดียวกับที่ใช้ในการวัดกำไรหรือขาดทุนจากการดำเนินงาน ในงบการเงิน ดังนั้น รายได้ กำไรจากการดำเนินงาน และสินทรัพย์ที่แสดงอยู่ในงบการเงิน จึงถือเป็น การรายงานตามส่วนงานดำเนินงานและเขตภูมิศาสตร์แล้ว

ในปี 2567 กลุ่มบริษัทมีรายได้จากลูกค้ารายใหญ่จำนวนสามราย เป็นจำนวนเงินประมาณ 457 ล้านบาท (2566: มีรายได้จากลูกค้ารายใหญ่จำนวนสามราย เป็นจำนวนเงินรวมประมาณ 399 ล้านบาท)

**27. กองทุนสำรองเลี้ยงชีพ**

บริษัทฯและพนักงานของบริษัทฯได้ร่วมกันจัดตั้งกองทุนสำรองเลี้ยงชีพขึ้นตามพระราชบัญญัติกองทุนสำรองเลี้ยงชีพ พ.ศ. 2530 โดยบริษัทฯจะจ่ายสะสมเข้ากองทุนเป็นรายเดือนในอัตราร้อยละ 3 ถึงร้อยละ 10 ของเงินเดือนและพนักงานของบริษัทฯจ่ายสมทบให้ในอัตราร้อยละ 3 ถึงร้อยละ 15 ของเงินเดือน โดยกองทุนสำรองเลี้ยงชีพนี้บริหารโดยธนาคารกรุงเทพ จำกัด (มหาชน) และจะจ่ายให้แก่พนักงานเมื่อพนักงานนั้นออกจากงานตามระเบียบว่าด้วยกองทุนของบริษัทฯ ในระหว่างปี 2567 บริษัทฯรับรู้เงินสมทบดังกล่าวเป็นค่าใช้จ่ายจำนวนเงินประมาณ 1 ล้านบาท (2566: 1 ล้านบาท)

**28. ภาระผูกพันและหนี้สินที่อาจเกิดขึ้น**

กลุ่มบริษัทมีภาระผูกพันและหนี้สินที่อาจเกิดขึ้นนอกเหนือจากที่เปิดเผยในหมายเหตุประกอบงบการเงินอื่นดังนี้

**28.1 ภาระผูกพันรายจ่ายฝ่ายทุน**

ณ วันที่ 31 ธันวาคม 2567 กลุ่มบริษัทไม่มีภาระผูกพันรายจ่ายฝ่ายทุน (2566: กลุ่มบริษัทมีภาระผูกพันรายจ่ายฝ่ายทุนที่เกี่ยวข้องกับการลงทุนในสินทรัพย์โครงการเพิ่มเติมตามเงื่อนไขที่กำหนดในสัญญาสัมปทานบริการจำนวน 0.02 ล้านเหรียญสหรัฐฯหรือเทียบเท่า 0.6 ล้านบาท)

**28.2 ภาระผูกพันอื่น**

ก) เมื่อวันที่ 19 มกราคม 2544 บริษัท สามารถคอร์ปอเรชั่น จำกัด (มหาชน) ซึ่งเป็นบริษัทใหญ่ของกลุ่มบริษัท ได้เข้าทำสัญญา “Contract to build, cooperate and transfer an air traffic control system (BCT Contract)” กับรัฐบาลประเทศกัมพูชา ภายใต้สัญญานี้บริษัทใหญ่ของกลุ่มบริษัทต้องทำการจัดตั้งบริษัทใหม่ภายใต้กฎหมายของรัฐบาลประเทศกัมพูชา ซึ่งบริษัทใหม่นี้จะเป็นผู้ดำเนินการโครงการจัดตั้งระบบและให้บริการควบคุมการจราจรทางอากาศในประเทศกัมพูชาแต่เพียงผู้เดียวเป็นระยะเวลา 15 ปี พร้อมกับเงื่อนไขสามารถขยายระยะเวลาได้อีก 7 ปี ภายใต้การพิจารณาของสำนักงานเลขาธิการการบินพลเรือนกัมพูชา (The State Secretariat of Civil Aviation of Cambodia) (“SSCA”) ซึ่งเป็นผู้ให้ใบอนุญาตในการให้บริการควบคุมการจราจรทางอากาศในประเทศกัมพูชา เมื่อวันที่ 18 พฤษภาคม 2544 บริษัทใหญ่ของกลุ่มบริษัทได้ทำสัญญาโอนสิทธิใน “BCT Contract” กับบริษัท แคมโบเดีย แอร์ ทราฟฟิค เซอร์วิส จำกัด ซึ่งเป็นบริษัทย่อย เพื่อโอนสิทธิและภาระของบริษัทใหญ่ ของกลุ่มบริษัททั้งหมดภายใต้สัญญา “BCT Contract” ให้แก่บริษัทย่อยแห่งนั้นตามข้อกำหนดที่ 2.2 ในสัญญา “BCT Contract” โดยไม่คิดมูลค่าและเมื่อวันที่ 27 กันยายน 2550 และ 8 ธันวาคม 2560 บริษัทย่อยดังกล่าวได้ทำสัญญาขอขยายอายุสัมปทานอีก 10 ปี และ 7 ปี ตามลำดับ ต่อมาเมื่อวันที่ 18 สิงหาคม 2565 บริษัทย่อยได้มีการลงนามแก้ไขสัญญาสัมปทานดังกล่าวกับรัฐบาลประเทศกัมพูชาในการขยายอายุสัมปทานต่อไปอีก 10 ปี นับจากปี 2584 เป็นสิ้นสุดในปี 2594 โดยการขยายอายุสัมปทานดังกล่าว บริษัทย่อยต้องมีการลงทุนในสินทรัพย์โครงการเพิ่มเติมตามเงื่อนไขที่กำหนดในสัญญาขยายอายุสัมปทาน

ทั้งนี้บริษัทย่อยจะให้ผลประโยชน์ตอบแทนแก่รัฐบาลประเทศกัมพูชาตามสัดส่วนของรายได้ที่เก็บได้ในแต่ละปี และมีภาระผูกพันที่จะต้องปฏิบัติตามข้อกำหนดต่าง ๆ ซึ่งรวมทั้งข้อผูกพันที่จะต้องโอนกรรมสิทธิ์ในระบบและอุปกรณ์ทั้งหมด (ซึ่งปัจจุบันได้โอนไปเป็นสินทรัพย์ไม่มีตัวตน (สัมปทานบริการ) ตามการตีความมาตรฐานรายงานทางการเงินฉบับที่ 12 ข้อตกลงสัมปทานบริการ) ให้แก่รัฐบาลประเทศกัมพูชาเมื่อสิ้นสุดอายุสัมปทานโดยไม่คิดมูลค่า

ข) ณ วันที่ 31 ธันวาคม 2567 บริษัทฯมีภาระผูกพันที่เกี่ยวข้องกับการจัดหาอุปกรณ์และให้บริการแก่บริษัทย่อย จำนวน 0.07 ล้านเหรียญสหรัฐอเมริกา 0.1 ล้านยูโร และ 2.84 ล้านบาทหรือเทียบเท่าจำนวนรวมประมาณ 10 ล้านบาท (2566: 0.02 ล้านเหรียญสหรัฐอเมริกา 0.1 ล้านยูโร และ 0.2 ล้านบาทหรือเทียบเท่าจำนวนรวมประมาณ 6 ล้านบาท)

ค) บริษัทฯได้ทำสัญญาว่าจ้างการใช้บริการระบบการสื่อสารระหว่างประเทศกับบริษัท วิทยุการบินแห่งประเทศไทย จำกัด เป็นระยะเวลา 2 ปี สัญญาดังกล่าวสิ้นสุดในเดือนธันวาคม 2568 โดยบริษัทฯต้องชำระค่าบริการเป็นรายเดือนตามเงื่อนไขที่ระบุในสัญญา

**28.3   การถูกประเมินภาษีอากรของบริษัทย่อย**

ในปี 2563 กรมภาษีอากรของประเทศกัมพูชาได้มีการประเมินการยื่นภาษีหัก ณ ที่จ่ายของบริษัทย่อยสำหรับปี 2562 ซึ่งกรมภาษีอากรพิจารณาว่าบริษัทย่อยชำระภาษีต่ำไปจำนวน 0.2 ล้านเหรียญสหรัฐอเมริกา(หรือประมาณ 6.8 ล้านบาท) บริษัทย่อยได้ยื่นหนังสือคัดค้านไปวันที่ 17 กุมภาพันธ์ 2566 โดยผู้บริหารของบริษัทย่อยคาดว่าจะไม่เกิดผลเสียหายที่เป็นสาระสำคัญต่อบริษัทย่อย ดังนั้น บริษัทย่อยดังกล่าวจึงไม่ได้บันทึกประมาณการหนี้สินจากคดีดังกล่าวไว้ในบัญชี

**29.** **เครื่องมือทางการเงิน**

**29.1** **วัตถุประสงค์และนโยบายการบริหารความเสี่ยงทางการเงิน**

เครื่องมือทางการเงินที่สำคัญของกลุ่มบริษัท ประกอบด้วยเงินสดและรายการเทียบเท่าเงินสด ลูกหนี้การค้าและลูกหนี้อื่น เจ้าหนี้การค้าและเจ้าหนี้อื่น กลุ่มบริษัทมีความเสี่ยงทางการเงินที่เกี่ยวข้องกับเครื่องมือทางการเงินดังกล่าว และมีนโยบายการบริหารความเสี่ยง ดังนี้

**ความเสี่ยงด้านเครดิต**

กลุ่มบริษัทมีความเสี่ยงด้านเครดิตที่เกี่ยวเนื่องกับลูกหนี้การค้า เงินฝากกับธนาคารและสถาบันการเงิน และเครื่องมือทางการเงินอื่น ๆ โดยจำนวนเงินสูงสุดที่กลุ่มบริษัทอาจต้องสูญเสียจากการให้สินเชื่อคือมูลค่าตามบัญชีที่แสดงอยู่ในงบแสดงฐานะการเงิน

***ลูกหนี้การค้า***

กลุ่มบริษัทบริหารความเสี่ยงโดยใช้นโยบายและขั้นตอนในการควบคุมการให้สินเชื่ออย่างเหมาะสม จึงไม่คาดว่าจะเกิดผลขาดทุนทางการเงินที่มีสาระสำคัญ และกลุ่มบริษัทมีการติดตามยอดคงค้างของลูกหนี้การค้าอย่างสม่ำเสมอ

กลุ่มบริษัทพิจารณาการด้อยค่าทุกวันสิ้นรอบระยะเวลารายงาน อัตราการตั้งสำรองของผลขาดทุน ด้านเครดิตที่คาดว่าจะเกิดขึ้นคำนวณโดยพิจารณาจากอายุหนี้คงค้างนับจากวันที่ถึงกำหนดชำระสำหรับกลุ่มลูกค้าที่มีรูปแบบของความเสี่ยงด้านเครดิตที่คล้ายคลึงกัน โดยจัดกลุ่มลูกค้าตามประเภทของลูกค้าและอันดับความน่าเชื่อถือของลูกค้า การคำนวณผลขาดทุนจากการด้อยค่าด้านเครดิตที่คาดว่าจะเกิดขึ้นคำนึงถึงผลของความน่าจะเป็นถ่วงน้ำหนัก มูลค่าของเงินตามเวลาและข้อมูลที่มีความสมเหตุสมผลและสามารถสนับสนุนได้ที่มีอยู่ ณ วันที่รายงานเกี่ยวกับเหตุการณ์ในอดีต สภาพการณ์ปัจจุบันและการคาดการณ์สภาวะเศรษฐกิจในอนาคต

***เครื่องมือทางการเงินและเงินฝากธนาคาร***

กลุ่มบริษัทบริหารความเสี่ยงด้านเครดิตที่เกี่ยวข้องกับยอดคงเหลือกับธนาคารและสถาบันการเงินโดยจะลงทุนกับคู่สัญญาที่ได้รับการอนุมัติแล้วเท่านั้นและอยู่ในวงเงินสินเชื่อที่กำหนดให้กับคู่สัญญาแต่ละราย โดยวงเงินสินเชื่อจะถูกสอบทานโดยคณะกรรมการบริษัทเป็นประจำทุกปีและอาจมีการปรับปรุงในระหว่างปีขึ้นอยู่กับความเห็นชอบของคณะกรรมการบริหารของกลุ่มบริษัท การกำหนดวงเงินดังกล่าวเป็นการช่วยลดความเสี่ยงของการกระจุกตัวและบรรเทาผลขาดทุนทางการเงินที่อาจเกิดขึ้นจากผิดนัดชำระของคู่สัญญา

**ความเสี่ยงด้านตลาด**

กลุ่มบริษัทมีความเสี่ยงด้านตลาด 2 ประเภท ได้แก่ ความเสี่ยงจากอัตราแลกเปลี่ยนและความเสี่ยงจากอัตราดอกเบี้ย

***ความเสี่ยงจากอัตราแลกเปลี่ยน***

รายได้และค่าใช้จ่ายเกือบทั้งหมดของกลุ่มบริษัทอยู่ในรูปสกุลเงินเหรียญสหรัฐอเมริกาจึงเป็นการป้องกันความเสี่ยงจากอัตราแลกเปลี่ยนที่เกิดจากรายการที่เป็นเงินเหรียญสหรัฐอเมริกาได้ในตัวเอง อย่างไรก็ตาม กลุ่มบริษัทยังคงมีความเสี่ยงจากอัตราแลกเปลี่ยนสำหรับเครื่องมือทางการเงินที่เป็นเงินตราสกุลอื่น ซึ่งฝ่ายบริหารของกลุ่มบริษัทได้พิจารณาแล้วและได้ตระหนักถึงความเสี่ยงดังกล่าวที่ยังคงมีอยู่ ดังนั้น จึงพยายามที่จะจำกัดความเสี่ยงดังกล่าวให้เหลือน้อยที่สุด โดยการไม่ถือเครื่องมือทางการเงินที่สำคัญที่เป็นเงินตราสกุลอื่นหรือใช้ตราสารอนุพันธ์ทางการเงินซึ่งกลุ่มบริษัทพิจารณาเห็นว่าเหมาะสมในการบริหารความเสี่ยงดังกล่าว

ณ วันที่ 31 ธันวาคม 2567 และ 2566 กลุ่มบริษัทมียอดคงเหลือของสินทรัพย์ทางการเงินที่มีสาระสำคัญที่เป็นสกุลเงินตราต่างประเทศ (สกุลเงินตราต่างประเทศอื่นที่ไม่ใช่สกุลเงินเหรียญสหรัฐอเมริกา) ดังนี้

|  |  |  |  |  |
| --- | --- | --- | --- | --- |
|  | งบการเงินรวม | | | |
| สกุลเงินบาท | จำนวนเงิน | | อัตราแลกเปลี่ยน ณ วันที่ 31 ธันวาคม | |
|  | 2567 | 2566 | 2567 | 2566 |
|  | (ล้าน) | (ล้าน) | (เหรียญสหรัฐอเมริกาต่อ หน่วยเงินตราต่างประเทศ) | |
| **สินทรัพย์ทางการเงิน** |  |  |  |  |
| เงินสดและรายการเทียบเท่าเงินสด | 17 | 36 | 0.0294 | 0.0291 |

|  |  |  |  |  |
| --- | --- | --- | --- | --- |
|  | งบการเงินเฉพาะกิจการ | | | |
| สกุลเงินบาท | จำนวนเงิน | | อัตราแลกเปลี่ยน ณ วันที่ 31 ธันวาคม | |
|  | 2567 | 2566 | 2567 | 2566 |
|  | (ล้าน) | (ล้าน) | (เหรียญสหรัฐอเมริกาต่อ หน่วยเงินตราต่างประเทศ) | |
| **สินทรัพย์ทางการเงิน** |  |  |  |  |
| เงินสดและรายการเทียบเท่าเงินสด | 11 | 30 | 0.0294 | 0.0291 |

*การวิเคราะห์ผลกระทบของการเปลี่ยนแปลงอัตราแลกเปลี่ยน*

ตารางต่อไปนี้แสดงให้เห็นถึงผลกระทบต่อกำไรก่อนภาษีของกลุ่มบริษัทจากการเปลี่ยนแปลงที่อาจเกิดขึ้นอย่างสมเหตุสมผลของอัตราแลกเปลี่ยนสกุลเงินบาท โดยกำหนดให้ตัวแปรอื่นทั้งหมดคงที่ ทั้งนี้ ผลกระทบต่อกำไรก่อนภาษีนี้เกิดจากการเปลี่ยนแปลงของมูลค่ายุติธรรมของสินทรัพย์ที่เป็นตัวเงิน ณ วันที่ 31 ธันวาคม 2567 และ 2566

|  |  |  |  |
| --- | --- | --- | --- |
|  | งบการเงินรวม | | |
| สกุลเงิน | การเปลี่ยนแปลงของอัตราแลกเปลี่ยน | ผลกระทบต่อกำไรก่อนภาษี | |
|  | (ร้อยละ) | 2567 | 2566 |
|  |  | (พันบาท) | (พันบาท) |
| บาท | +5 | (860) | (1,821) |
|  | -5 | 860 | 1,821 |

|  |  |  |  |
| --- | --- | --- | --- |
|  | งบการเงินเฉพาะกิจการ | | |
| สกุลเงิน | การเปลี่ยนแปลงของอัตราแลกเปลี่ยน | ผลกระทบต่อกำไรก่อนภาษี | |
|  | (ร้อยละ) | 2567 | 2566 |
|  |  | (พันบาท) | (พันบาท) |
| บาท | +5 | (559) | (1,506) |
|  | -5 | 559 | 1,506 |

ทั้งนี้ ข้อมูลนี้ไม่ใช่การคาดการณ์หรือพยากรณ์สภาวะตลาดในอนาคตและควรใช้ด้วยความระมัดระวัง

***ความเสี่ยงจากอัตราดอกเบี้ย***

สินทรัพย์และหนี้สินทางการเงินส่วนใหญ่มีอัตราดอกเบี้ยที่ปรับขึ้นลงตามอัตราตลาดหรือมีอัตราดอกเบี้ยคงที่ซึ่งใกล้เคียงกับอัตราตลาดในปัจจุบัน

ณ วันที่ 31 ธันวาคม 2567 และ 2566 สินทรัพย์ทางการเงินและหนี้สินทางการเงินที่สำคัญสามารถจัดตามประเภทอัตราดอกเบี้ย และสำหรับสินทรัพย์และหนี้สินทางการเงินที่มีอัตราดอกเบี้ยคงที่สามารถแยกตามวันที่ครบกำหนด หรือวันที่มีการกำหนดอัตราดอกเบี้ยใหม่ (หากวันที่มีการกำหนดอัตราดอกเบี้ยใหม่ถึงก่อน) ได้ดังนี้

(หน่วย: ล้านบาท)

|  | งบการเงินรวม | | | | | | | |
| --- | --- | --- | --- | --- | --- | --- | --- | --- |
|  | อัตราดอกเบี้ยคงที่ | | อัตราดอกเบี้ยปรับขึ้นลง | |  | |  | |
|  | ภายใน1 ปี | | ตามราคาตลาด | | ไม่มีอัตราดอกเบี้ย | | รวม | |
|  | 2567 | 2566 | 2567 | 2566 | 2567 | 2566 | 2567 | 2566 |
| **สินทรัพย์ทางการเงิน** |  |  |  |  |  |  |  |  |
| เงินสดและรายการเทียบเท่าเงินสด | 678 | 285 | 90 | 235 | - | - | 768 | 520 |
| ลูกหนี้การค้าและลูกหนี้อื่น | - | - | - | - | 196 | 163 | 196 | 163 |
| สินทรัพย์ทางการเงินหมุนเวียนอื่น | 75 | - | - | - | - | - | 75 | - |
| รวม | 753 | 285 | 90 | 235 | 196 | 163 | 1,039 | 683 |
| **หนี้สินทางการเงิน** |  |  |  |  |  |  |  |  |
| เจ้าหนี้การค้าและเจ้าหนี้อื่น | - | - | - | - | 233 | 221 | 233 | 221 |
| หนี้สินทางการเงินหมุนเวียนอื่น | - | - | - | - | 14 | 18 | 14 | 18 |
| รวม | - | - | - | - | 247 | 239 | 247 | 239 |

(หน่วย: ล้านบาท)

|  | งบการเงินเฉพาะกิจการ | | | | | | | |
| --- | --- | --- | --- | --- | --- | --- | --- | --- |
|  | อัตราดอกเบี้ยคงที่ | | อัตราดอกเบี้ยปรับขึ้นลง | |  | |  | |
|  | ภายใน1 ปี | | ตามราคาตลาด | | ไม่มีอัตราดอกเบี้ย | | รวม | |
|  | 2567 | 2566 | 2567 | 2566 | 2567 | 2566 | 2567 | 2566 |
| **สินทรัพย์ทางการเงิน** |  |  |  |  |  |  |  |  |
| เงินสดและรายการเทียบเท่าเงินสด | 295 | - | 14 | 47 | - | - | 309 | 47 |
| ลูกหนี้การค้าและลูกหนี้อื่น | - | - | - | - | 18 | 51 | 18 | 51 |
| รวม | 295 | - | 14 | 47 | 18 | 51 | 327 | 98 |
| **หนี้สินทางการเงิน** |  |  |  |  |  |  |  |  |
| เจ้าหนี้การค้าและเจ้าหนี้อื่น | - | - | - | - | 8 | 31 | 8 | 31 |
| รวม | - | - | - | - | 8 | 31 | 8 | 31 |

อัตราดอกเบี้ยที่แท้จริงของสินทรัพย์และหนี้สินทางการเงินได้แยกแสดงอยู่ในหมายเหตุประกอบงบการเงินที่เกี่ยวข้อง

**ความเสี่ยงด้านสภาพคล่อง**

กลุ่มบริษัทมีนโยบายการควบคุมความเสี่ยงจากการขาดสภาพคล่องโดยการรักษาระดับของเงินสดและรายการเทียบเท่าเงินสดให้เพียงพอต่อการดำเนินงานของกลุ่มบริษัท รวมถึงกลุ่มบริษัทมีความสามารถในการเข้าถึงแหล่งของเงินทุนที่หลากหลายอย่างเพียงพอที่จะทำให้ผลกระทบจากความผันผวนของกระแสเงินสดลดลง

รายละเอียดการครบกำหนดชำระของหนี้สินทางการเงินที่ไม่ใช่ตราสารอนุพันธ์ของกลุ่มบริษัท ณ วันที่ 31 ธันวาคม 2567 และ 2566 ซึ่งพิจารณาจากกระแสเงินสดตามสัญญาที่ยังไม่คิดลดเป็นมูลค่าปัจจุบัน สามารถแสดงได้ดังนี้

|  | (หน่วย: ล้านบาท) | | |
| --- | --- | --- | --- |
|  | งบการเงินรวม | | |
|  | ณ วันที่ 31 ธันวาคม 2567 | | |
|  | ไม่เกิน 1 ปี | 1 - 5 ปี | รวม |
| **รายการที่ไม่ใช่ตราสารอนุพันธ์** |  |  |  |
| เจ้าหนี้การค้าและเจ้าหนี้อื่น | 233 | - | 233 |
| หนี้สินตามสัญญาเช่า | - | 1 | 1 |
| หนี้สินทางการเงินไม่หมุนเวียนอื่น | 13 | - | 13 |
| **รวมรายการที่ไม่ใช่ตราสารอนุพันธ์** | 246 | 1 | 247 |
|  |  |  |  |
|  | (หน่วย: ล้านบาท) | | |
|  | งบการเงินรวม | | |
|  | ณ วันที่ 31 ธันวาคม 2566 | | |
|  | ไม่เกิน 1 ปี | มากกว่า 5 ปี | รวม |
| **รายการที่ไม่ใช่ตราสารอนุพันธ์** |  |  |  |
| เจ้าหนี้การค้าและเจ้าหนี้อื่น | 221 | - | 221 |
| หนี้สินตามสัญญาเช่า | - | 1 | 1 |
| หนี้สินทางการเงินไม่หมุนเวียนอื่น | 18 | - | 18 |
| **รวมรายการที่ไม่ใช่ตราสารอนุพันธ์** | 239 | 1 | 240 |

|  | (หน่วย: ล้านบาท) | | |
| --- | --- | --- | --- |
|  | งบการเงินเฉพาะกิจการ | | |
|  | ณ วันที่ 31 ธันวาคม 2567 | | |
|  | ไม่เกิน 1 ปี | 1 - 5 ปี | รวม |
| **รายการที่ไม่ใช่ตราสารอนุพันธ์** |  |  |  |
| เจ้าหนี้การค้าและเจ้าหนี้อื่น | 8 | - | 8 |
| หนี้สินตามสัญญาเช่า | - | 1 | 1 |
| **รวมรายการที่ไม่ใช่ตราสารอนุพันธ์** | 8 | 1 | 9 |
|  |  |  |  |
|  | (หน่วย: ล้านบาท) | | |
|  | งบการเงินเฉพาะกิจการ | | |
|  | ณ วันที่ 31 ธันวาคม 2566 | | |
|  | ไม่เกิน 1 ปี | มากกว่า 5 ปี | รวม |
| **รายการที่ไม่ใช่ตราสารอนุพันธ์** |  |  |  |
| เจ้าหนี้การค้าและเจ้าหนี้อื่น | 31 | - | 31 |
| หนี้สินตามสัญญาเช่า | - | 1 | 1 |
| **รวมรายการที่ไม่ใช่ตราสารอนุพันธ์** | 31 | 1 | 32 |

**29.2 มูลค่ายุติธรรมของเครื่องมือทางการเงิน**

เนื่องจากเครื่องมือทางการเงินส่วนใหญ่ของกลุ่มบริษัทจัดอยู่ในประเภทระยะสั้นหรือมีอัตราดอกเบี้ยใกล้เคียงกับอัตราดอกเบี้ยในตลาด กลุ่มบริษัทจึงประมาณมูลค่ายุติธรรมของเครื่องมือทางการเงินใกล้เคียงกับมูลค่าตามบัญชีที่แสดงในงบแสดงฐานะการเงิน

**30. การบริหารจัดการทุน**

วัตถุประสงค์ในการบริหารจัดการทุนที่สำคัญของกลุ่มบริษัท คือการจัดให้มีซึ่งโครงสร้างทุนที่เหมาะสมเพื่อสนับสนุนการดำเนินธุรกิจของกลุ่มบริษัทและเสริมสร้างมูลค่าการถือหุ้นให้กับผู้ถือหุ้น โดย ณ วันที่ 31 ธันวาคม 2567 กลุ่มบริษัทมีอัตราส่วนหนี้สินต่อทุนเท่ากับ 0.43:1 (2566: 0.47:1) และเฉพาะบริษัทฯ อัตราส่วนหนี้สินต่อทุนเท่ากับ 0.01:1 (2566: 0.02:1)

**31. งบการเงินในสกุลเงินที่ใช้ในการดำเนินงาน**

งบแสดงฐานะการเงิน ณ วันที่ 31 ธันวาคม 2567 และ 2566 และงบกำไรขาดทุนสำหรับปีสิ้นสุดวันเดียวกันในสกุลเงินเหรียญสหรัฐอเมริกาซึ่งเป็นสกุลเงินที่ใช้ในการดำเนินงานแสดงได้ดังนี้

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **บริษัท สามารถ เอวิเอชั่น โซลูชั่นส์ จำกัด (มหาชน) และบริษัทย่อย** | | | | | | | | | |
| **งบฐานะการเงิน** |  |  |  | |  | |  |  |  | |
| **ณ วันที่ 31 ธันวาคม 2567** |  |  |  | |  | |  |  |  | |
| (หน่วย: เหรียญสหรัฐฯ) | | | | | | | | | |
|  | งบการเงินรวม | | |  | | งบการเงินเฉพาะกิจการ | | | |
|  | 2567 |  | 2566 | |  | | 2567 |  | 2566 | |
| **สินทรัพย์** |  |  |  | |  | |  |  |  | |
| **สินทรัพย์หมุนเวียน** |  |  |  | |  | |  |  |  | |
| เงินสดและรายการเทียบเท่าเงินสด | 22,609,640 |  | 15,208,738 | |  | | 9,085,662 |  | 1,359,562 | |
| ลูกหนี้การค้าและลูกหนี้อื่น | 5,778,150 |  | 4,768,826 | |  | | 543,611 |  | 1,503,192 | |
| สินทรัพย์ทางการเงินหมุนเวียนอื่น | 2,200,000 |  | - | |  | | - |  | - | |
| สินทรัพย์หมุนเวียนอื่น | 2,011,721 |  | 1,802,735 | |  | | 340,973 |  | 348,816 | |
| **รวมสินทรัพย์หมุนเวียน** | 32,599,511 |  | 21,780,299 | |  | | 9,970,246 |  | 3,211,570 | |
| **สินทรัพย์ไม่หมุนเวียน** |  |  |  | |  | |  |  |  | |
| เงินลงทุนในบริษัทย่อย | - |  | - | |  | | 57,066,781 |  | 57,056,565 | |
| อุปกรณ์ | 548,297 |  | 586,384 | |  | | 3,653 |  | 1,920 | |
| สินทรัพย์สิทธิการใช้ | 15,407 |  | 18,296 | |  | | 15,407 |  | 18,296 | |
| สินทรัพย์ไม่มีตัวตน | 30,917,482 |  | 32,585,729 | |  | | - |  | - | |
| สินทรัพย์ไม่หมุนเวียนอื่น | 2,947 |  | 2,926 | |  | | 2,947 |  | 2,926 | |
| **รวมสินทรัพย์ไม่หมุนเวียน** | 31,484,133 |  | 33,193,335 | |  | | 57,088,788 |  | 57,079,707 | |
| **รวมสินทรัพย์** | 64,083,644 |  | 54,973,634 | |  | | 67,059,034 |  | 60,291,277 | |

|  |  |  |  |  |  |  |  |
| --- | --- | --- | --- | --- | --- | --- | --- |
| **บริษัท สามารถ เอวิเอชั่น โซลูชั่นส์ จำกัด (มหาชน) และบริษัทย่อย** | | | | | | | |
| **งบฐานะการเงิน (ต่อ)** |  |  |  |  |  |  |  |
| **ณ วันที่ 31 ธันวาคม 2567** |  |  |  |  |  |  |  |
| (หน่วย: เหรียญสหรัฐฯ) | | | | | | | |
|  | งบการเงินรวม | | |  | งบการเงินเฉพาะกิจการ | | |
|  | 2567 |  | 2566 |  | 2567 |  | 2566 |
| **หนี้สินและส่วนของผู้ถือหุ้น** |  |  |  |  |  |  |  |
| **หนี้สินหมุนเวียน** |  |  |  |  |  |  |  |
| เจ้าหนี้การค้าและเจ้าหนี้อื่น | 6,847,933 |  | 6,455,420 |  | 242,596 |  | 905,557 |
| ส่วนของหนี้สินตามสัญญาเช่าที่ถึงกำหนด  ชำระภายในหนึ่งปี | 2,251 |  | 2,120 |  | 2,251 |  | 2,120 |
| ส่วนของประมาณการหนี้สินระยะยาวภายใต้ |  |  |  |  |  |  |  |
| สัมปทานบริการที่ถึงกำหนดชำระภายในหนึ่งปี | - |  | 507,000 |  | - |  | - |
| ภาษีเงินได้ค้างจ่าย | 3,230,821 |  | 2,407,401 |  | - |  | - |
| หนี้สินทางการเงินหมุนเวียนอื่น | 398,535 |  | 516,810 |  | - |  | - |
| หนี้สินหมุนเวียนอื่น | 368,301 |  | 217,464 |  | 224,838 |  | 64,510 |
| **รวมหนี้สินหมุนเวียน** | 10,847,841 |  | 10,106,215 |  | 469,685 |  | 972,187 |
| **หนี้สินไม่หมุนเวียน** |  |  |  |  |  |  |  |
| หนี้สินตามสัญญาเช่า - สุทธิจากส่วนที่ถึงกำหนด  ชำระภายในหนึ่งปี | 15,270 |  | 17,380 |  | 15,270 |  | 17,380 |
| ประมาณการหนี้สินระยะยาวภายใต้สัมปทานบริการ - สุทธิจากส่วนที่ถึงกำหนดชำระภายในหนึ่งปี | 5,309,273 |  | 4,450,415 |  | - |  | - |
| สำรองผลประโยชน์ระยะยาวของพนักงาน | 704,547 |  | 736,118 |  | 351,519 |  | 359,172 |
| หนี้สินภาษีเงินได้รอการตัดบัญชี | 2,324,433 |  | 2,382,924 |  | - |  | - |
| **รวมหนี้สินไม่หมุนเวียน** | 8,353,523 |  | 7,586,837 |  | 366,789 |  | 376,552 |
| **รวมหนี้สิน** | 19,201,364 |  | 17,693,052 |  | 836,474 |  | 1,348,739 |
| **ส่วนของผู้ถือหุ้น** |  |  |  |  |  |  |  |
| ทุนเรือนหุ้น |  |  |  |  |  |  |  |
| ทุนจดทะเบียน | 9,678,242 |  | 9,678,242 |  | 9,678,242 |  | 9,678,242 |
| ทุนออกจำหน่ายและชำระเต็มมูลค่าแล้ว | 9,678,242 |  | 9,678,242 |  | 9,678,242 |  | 9,678,242 |
| ส่วนเกินมูลค่าหุ้นสามัญ | 31,971,491 |  | 31,971,491 |  | 31,971,491 |  | 31,971,491 |
| ผลต่างจากการรวมธุรกิจภายใต้การควบคุมเดียวกัน | (695,267) |  | (695,267) |  | - |  | - |
| กำไรสะสม |  |  |  |  |  |  |  |
| จัดสรรแล้ว - สำรองตามกฎหมาย | 1,000,491 |  | 1,000,491 |  | 1,000,491 |  | 1,000,491 |
| ยังไม่ได้จัดสรร (ขาดทุนสะสม) | 2,927,323 |  | (4,674,375) |  | 23,572,336 |  | 16,292,314 |
| **รวมส่วนของผู้ถือหุ้น** | 44,882,280 |  | 37,280,582 |  | 66,222,560 |  | 58,942,538 |
| **รวมหนี้สินและส่วนของผู้ถือหุ้น** | 64,083,644 |  | 54,973,634 |  | 67,059,034 |  | 60,291,277 |
|  |  |  |  |  |  |  |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **บริษัท สามารถ เอวิเอชั่น โซลูชั่นส์ จำกัด (มหาชน) และบริษัทย่อย** | | | | | | | | | |
| **งบกำไรขาดทุน** |  |  |  |  | |  | |  |  |
| **สำหรับปีสิ้นสุดวันที่ 31 ธันวาคม 2567** |  |  |  |  | |  | |  |  |
| (หน่วย: เหรียญสหรัฐฯ) | | | | | | | | | |
|  | งบการเงินรวม | | | |  | | งบการเงินเฉพาะกิจการ | | |
|  | 2567 |  | 2566 |  | | 2567 | |  | 2566 |
| **รายได้** |  |  |  |  | |  | |  |  |
| รายได้จากสัญญาที่ทำกับลูกค้า | 49,835,259 |  | 47,101,740 |  | | - | |  | - |
| เงินปันผลรับ | - |  | - |  | | 14,000,000 | |  | 25,500,000 |
| รายได้อื่น | 90,747 |  | 99,853 |  | | 1,184,795 | |  | 3,914,355 |
| **รวมรายได้** | 49,926,006 |  | 47,201,593 |  | | 15,184,795 | |  | 29,414,355 |
| **ค่าใช้จ่าย** |  |  |  |  | |  | |  |  |
| ต้นทุนการให้บริการ | 23,917,885 |  | 24,743,687 |  | | - | |  | - |
| ค่าใช้จ่ายในการบริการ | 289,215 |  | 282,841 |  | | - | |  | - |
| ค่าใช้จ่ายในการบริหาร | 7,393,853 |  | 7,301,615 |  | | 817,110 | |  | 1,040,042 |
| ขาดทุนจากอัตราแลกเปลี่ยน | 47,389 |  | 260,364 |  | | 9,093 | |  | 233,464 |
| ค่าใช้จ่ายอื่น | 1,549,321 |  | 2,792,410 |  | | 1,549,321 | |  | 2,768,052 |
| **รวมค่าใช้จ่าย** | 33,197,663 |  | 35,380,917 |  | | 2,375,524 | |  | 4,041,558 |
| **กำไรจากการดำเนินงาน** | 16,728,343 |  | 11,820,676 |  | | 12,809,271 | |  | 25,372,797 |
| รายได้ทางการเงิน | 345,529 |  | 526,857 |  | | 66,545 | |  | 11,096 |
| ต้นทุนทางการเงิน | (201,667) |  | (2,007,445) |  | | (6,459) | |  | (1,915,836) |
| กลับรายการ (ขาดทุน) จากการด้อยค่าของสินทรัพย์ทางการเงิน | (25,514) |  | 18,397 |  | | - | |  | - |
| **กำไรก่อนค่าใช้จ่ายภาษีเงินได้** | 16,846,691 |  | 10,358,485 |  | | 12,869,357 | |  | 23,468,057 |
| ค่าใช้จ่ายภาษีเงินได้ | (3,655,658) |  | (2,585,809) |  | | - | |  | - |
| **กำไรสำหรับปี** | 13,191,033 |  | 7,772,676 |  | | 12,869,357 | |  | 23,468,057 |
|  |  |  |  |  | |  | |  |  |
| **การแบ่งปันกำไร** |  |  |  |  | |  | |  |  |
| ส่วนที่เป็นของผู้ถือหุ้นของบริษัทฯ | 13,191,033 |  | 7,772,676 |  | | 12,869,357 | |  | 23,468,057 |
|  |  |  |  |  | |  | |  |  |
| **กำไรต่อหุ้นขั้นพื้นฐาน** |  |  |  |  | |  | |  |  |
| กำไรส่วนที่เป็นของผู้ถือหุ้นของบริษัทฯ | 0.0206 |  | 0.0131 |  | | 0.0201 | |  | 0.0395 |

**32. เหตุการณ์ภายหลังรอบระยะเวลารายงาน**

1)เมื่อวันที่ 13 กุมภาพันธ์ 2568 ที่ประชุมคณะกรรมการของบริษัท แคมโบเดีย แอร์ ทราฟฟิค เซอร์วิส จำกัด ซึ่งเป็นบริษัทย่อยได้มีมติอนุมัติการจ่ายเงินปันผลระหว่างกาลจากกำไรสะสม ให้แก่บริษัทฯ ในอัตรา หุ้นละ 4 เหรียญสหรัฐฯ รวมเป็นจำนวน 4 ล้านเหรียญสหรัฐฯ

2)       เมื่อวันที่ 19 กุมภาพันธ์ 2568 ที่ประชุมคณะกรรมการของบริษัทฯ ได้มีมติเห็นสมควรเสนอให้ที่ประชุม ผู้ถือหุ้นพิจารณาอนุมัติการจ่ายเงินปันผลสำหรับผลการดำเนินงานสำหรับปีสิ้นสุดวันที่ 31 ธันวาคม 2567 ให้แก่ผู้ถือหุ้นในอัตราหุ้นละ 0.80 บาท รวมเป็นจำนวน 512.00 ล้านบาท โดยบริษัทฯได้จ่ายเงินปันผลระหว่างกาลไปแล้วในอัตราหุ้นละ 0.30 บาท เมื่อเดือนธันวาคม 2567 เป็นจำนวนเงินรวม 192.00 ล้านบาทคงเหลือจ่ายในงวดนี้อีกในอัตราหุ้นละ 0.50 บาท เป็นจำนวนเงินรวม 320.00 ล้านบาท

**33. การอนุมัติงบการเงิน**

งบการเงินนี้ได้รับอนุมัติให้ออกโดยคณะกรรมการของบริษัทฯ เมื่อวันที่ 19 กุมภาพันธ์ 2568